qundao/data-zh-poetry huggingface dataset:
看花吟
作者：陈着
朝代：宋

少陵野老老更痴，看花看开千万枝。
安乐窝中打乖叟，看花只看半开时。
二贤看花各有意，我亦有意看离披。
红飞换得绿阴出，潇洒颇与老眼宜。
麦风扬尘野色秀，梅雨蒸叶香气滋。
避人好鸟着巢稳，争春蜂蝶今何之。
本来生意无间断，静看游戏造物儿。
不观圣人画剥卦，剥穷于上復下随。
嗟乎人事正如此，盛非终盛衰非衰。
衰盛相乘乃常理，盛不必喜衰奚悲。
谁知世情偏喜盛，我看花衰我自知。
真珠帘·纶巾古貌尘寰表
作者：陈着
朝代：宋

纶巾古貌尘寰表。
风流处、别是英雄才调。
胸次着干坤，触景皆诗料。
金碧楼台新筑就，傍翠麓、旋添花草。
仙棹。
更逍遥来访，十洲三岛。
遮眼富贵人多，算如公有子，人间应少。
看膝下功名，共月林清皎。
象简绯袍亲侍策，且胜赏、先春独笑。
都道。
馆中书就养，云翘偕老。
真珠帘·青云玉树南熏扇
作者：陈着
朝代：宋

青云玉树南熏扇。
京华地、别是潇湘图展。
茉莉芰荷香，拍满笙箫院。
雪藕盈盈歌袅处，早已带、秋声凄怨。
堪叹。
把时光轻靠，冰山一片。
从古幻境如轮，问铜驼、应是多番曾见。
谁把笛吹凉，总是腔新换。
水枕风船空入梦，但极目、波流云远。
消黯。
更华林蝉咽，系人肠断。
真珠帘·鱼轩富贵人间少
作者：陈着
朝代：宋

鱼轩富贵人间少。
那堪更、有子雍容廊庙。
衮绣当斑衣，转色难心小。
手把干坤重整顿，略□□、微生一笑。
分晓。
是慈闱心事，如今着到。
帘幕早是寒生，又橙黄近也，菊花香了。
已劝九霞觞，春意浓于酒。
玉带金鱼欢舞处，更捷骑、红尘峡□。
知否。
这花添锦上，年年重九。
示内
作者：陈着
朝代：宋

婚娶不在早，在此两相宜。
岂得人无妇，能如子者谁。
科名图我取，家务以身支。
要见看承处，颓然白髮时。
竹窗兄因猫捕鸡日囚夜纵有诗自怜因次韵
作者：陈着
朝代：宋

坎止流行不在人，人生只合任天真。
无聊句践能兴越，垂死范雎终相秦。
病足不妨登上衮，颦眉休復效东邻。
竹窗悟得穷通理，虽致狸奴许自新。
答直学士院见访
作者：陈着
朝代：宋

一春烟雨暗荆扉，繫马怜君共落晖。
酒琖香风吹月桂，砚池清露滴酴醿。
水中郭索嗔皆是，屋上慈乌爱亦非。
天道不移人自异，红尘飞上钓鱼矶。
答眚医王东林求□
作者：陈着
朝代：宋

我抱东林未见心，诸贤诗上见东林。
两瞳不觉鍼锋到，一瞬清风扫宿阴。
筠溪八景诗·徐鳬蛟瀑
作者：陈着
朝代：宋

一流瀑泻九重天，长挂如虹引洞仙。
岩壁鳬飞延岁月，石梁龙滚起云烟。
满山药味增新色，夹岸桃花胜旧年。
愧我白头登览日，咏归赓韵信多缘。
筠溪八景诗·桃崖暄日
作者：陈着
朝代：宋

盛阳淑气满岩前，误认仙桃开洞天。
根老种传王母颗，花娇色映武陵田。
辉增晴旭香盈袖，影落溪流锦障川。
几度游山偏着眼，世传春信岂无缘。
筠溪八景诗·笔架文峰
作者：陈着
朝代：宋

巧夺西湖五姥峰，架中时见挂长虹。
近联霞彩笺呈锦，遥对岩牙笔露踪。
翰墨云烟来璧水，丹青桃李出花丛。
恩承斗柄回春律，待诏东封陟泰嵸。
筠溪八景诗·谷岫陵云
作者：陈着
朝代：宋

毓秀山根插翠峰，如陵如阜起嶐嵸。
堆高鹿苑冲银汉，积拟鉅桥跨玉虹。
敛厚难输王廪粟，岁丰长守大夫松。
干坤种此昭宏德，阴济乡区皎髮翁。
筠溪八景诗·金鸡报曙
作者：陈着
朝代：宋

千金铄铄独文身，五德名标莫与羣。
振翼岂愁天色暝，曲头如盼曙光新。
鸟穿竹韵窗谈巧，风捲尘岚士□勤。
□见鸡人□□陇，漏残惊起侍朝臣。
绮罗香·袅入风腔
作者：陈着
朝代：宋

袅入风腔，清含露脉，声在丝丝烟碧。
破暑吹凉，天付弄娇双腋。
似恋恋、舞翠纤腰，断还续、忍相离拆。
最欢时、微雨初晴，夕阳犹湿淡云隔。
新来多少怆感，心怕无情过马，攀条惊着。
梦里妆台，休说听来曾昨。
凝伫漫、番节笙音，暗自将、玉阑轻拍。
问谁能、唤起陶潜，醉翁同赋却。
绮罗香·障暑稠阴
作者：陈着
朝代：宋

障暑稠阴，梳凉细缕，□□□□□□。
露腋玲珑，多少闹中幽趣。
断又续、可是无情，□相送、短长亭路。
记春风、曾着莺啼，便娇那得袅如许。
知音人自暗省，凝睇青云影里，黄昏犹伫。
一部笙𥱧，消得翠腰供舞。
堪对景、翻入新妆，鬓影低、衬教眉妩。
试回头、旧日章台，怕听声咽处。
绮罗香·霁晓楼台
作者：陈着
朝代：宋

霁晓楼台，斜阳渡口，凉腋新声初到。
占断清阴，随意自成宫调。
看取次、颤引熏风，想无奈、露餐清饱。
有时如、柔袅𥱧丝，忽如笙咽转娇妙。
谁知忧怨极处，轻把宫妆蜕了，飞吟枝杪。
耳畔如今，凄感又添多少。
愁绪正、萦绕妆台，怎更禁、被他相恼。
送残音、立尽黄昏，月明深院悄。
绿萼梅歌
作者：陈着
朝代：宋

君不见宣和艮岳绿萼梅，百花魁中此为魁。
绛霄灯火不终夕，剪为荆薪毁为灰。
又不见驻跸钱塘开聚景，此梅又花天宠幸。
江神不才马飞渡，踏碎禁地花无影。
两地百五十年余，花与国都相有无。
谁知造物不尽意，尚留人间一种癯。
山中佳人清似水，放开吟饕嚼花髓。
我未见花得见诗，见诗便与花相似。
且闻九月花已芳，奇观到眼诗为忙。
腊前年后是正候，忽为秋光岂其常。
大庾岭头炎瘴地，年年早开不为异。
四明相去数千里，不应早花亦如此。
吁嗟地气如车轮，自南而北知几春。
如今所见到草木，不独飞鸟啼天津。
梅乎梅乎本清绝，花如白玉枝如铁。
矫矫胡为心亦随，不念从前傲霜雪。
唐苑九月夸梨花，鹤林九月艷杜鹃。
我欲梅根一酹酒，谨勿与彼争取非时妍。
老兴行慈云醉中
作者：陈着
朝代：宋

梅花斓斑春渐芳，山弄晴色溪生光。
笋担自随信老步，一步一伫春意长。
路逢邻叟笑谓我，鬚鬓皓矣脚尚强。
及今行乐刻当岁，莫学痴人无知死亦忙。
味哉此语举手谢，乘兴迤逦入宝坊。
住山老子拍手喜，翠微摇曳白鸟翔。
本来未有十日别，已似故知久别遇他乡。
坐我以蒲团迭膝之榻，熏我以柏鼎醒心之香。
饱我以银丝之餠长菜之馔，瀹我以石花之水申椒之汤。
世方慕羡黄粱枕，谁顾萧飒芙蓉裳。
独如羊枣昌歜嗜，要与古柏寒松苍。
可但三宿桑下生恩爱，已是十年方外通肝肠。
畴昔尽随电光一抹过，方来能有日晷几寸量。
划然长啸出门去，弟遵吾前子扶傍。
慈云信美非吾□，归与归与仰面天茫茫。
良月二十一日郡庠置酒炉亭劳余出山且取子美何时一樽酒重与细论文分韵赋诗韵不以及就成十绝·其八
作者：陈着
朝代：宋

四座同寮贤，一和长官契。
乐极忘主宾，论到贯麤细。
良月二十一日郡庠置酒炉亭劳余出山且取子美何时一樽酒重与细论文分韵赋诗韵不以及就成十绝·其六
作者：陈着
朝代：宋

尔来鲁泮新，快覩戴席重。
下舂分尺光，乃与此际逢。
范公亭归途
作者：陈着
朝代：宋

客窗连日雨，晨发趁晴光。
秃鬓去秋老，倦心愁路长。
终须山坐静，有感水流忙。
更有难言处，干坤事渺茫。
董伯和竹溪寓居
作者：陈着
朝代：宋

三井西边十亩坡，与云盘礴傲羲娥。
危时自说昇平话，险地今为安乐窝。
鱼鼈收溪供草酌，竹松临户当花窠。
故园台榭姑苏问，万事从来蚁一柯。
蔡峰似徐鳞卿
作者：陈着
朝代：宋

老去襟怀得丧齐，东风吹暖送行藜。
羣山捧谷云居下，一岭分疆水向西。
有路不来多事马，满邨交唱太平鸡。
主人九十清谈健，樽酒流连日又低。
薇山处过番石渡遭渡子无礼伤臂因韵二首·其二
作者：陈着
朝代：宋

唾来不拭如师德，怒至无迁学子颜。
浅眼方知有沧海，恶声宁復到薇山。
蝶恋花·世变无情风挟雨
作者：陈着
朝代：宋

世变无情风挟雨。
长夜漫漫，何日开晴午。
白发萧疏惊岁序。
儿嬉漫说重重午。
粒啄偷生如搏黍。
过计何须，负郭多南亩。
曾着宫衣沾雨露。
如今掩袂悲湘浦。
行路易送陈晟谋仕
作者：陈着
朝代：宋

行路易，行路易，方寸中閒是天地。
诗书能生万里翼，一出门外风云起。
彼水马儿如江河，彼酰鸡辈知瓮耳。
汝今此行有足行，我为之喜非徒喜。
先生在前充安公，后学在侧太初子。
如舟顺流帆佐使，如辕欲南车有指。
有文举表人已羡，入夫子门谁敢议。
机会来时非偶然，功名发轫斯可矣。
岂知我，犹望汝，谦以养高勿自高，虚以求是勿自是。
觅慈湖，拜象山，不见了翁愧程氏。
终为巍巍大儒宗，可是录录常流士。
自顾衰景薄下舂，聊写苦语累行李。
行路易，行路易，易处有难从此始，试深思之有余味。
西上罕岭
作者：陈着
朝代：宋

此去向南西，山高山復低。
不逢清话客，已觉倦扶藜。
西渡堰呈孙古岩朝奉
作者：陈着
朝代：宋

行计又怱怱，投西一短篷。
上河平岸水，暮雨打头风。
得饭已昏后，无眠到夜中。
哦诗欠佳句，为报古岩翁。
解剡孝嘉道中答溪民羣来遮轿问新知县如何二首并寄李宰·其二
作者：陈着
朝代：宋

新知县是旧官员，说与田家汝有缘。
安稳过冬耘二麦，明年纔胜似今年。
访赵景文不值
作者：陈着
朝代：宋

见了西山叹復歌，老天元不奈人何。
一身死护松楸活，满眼生来兰玉多。
忍处要如顽铁石，平生能定恶风波。
世閒终有安时节，细把林泉岁月磨。
试墨三首·其一
作者：陈着
朝代：宋

元圭珍重镇书房，紫石磨来滃墨香。
老去苦无閒着述，以分寸计□时长。
试墨三首·其三
作者：陈着
朝代：宋

兔毫染上何妨浅，蝉翼写来可放轻。
为爱淡中多醖藉，却嫌浓处太分明。
诗寄赵九新娶
作者：陈着
朝代：宋

风摆柳梢云未干，痴云妒日正娇寒。
偎香公子新鸳侣，那肯兴心客路难。
谢云岫重五送酒糭
作者：陈着
朝代：宋

金黍琼浆忽到前，方知相近弔湘天。
客中寂寞堪骚屈，暖熟风光出老禅。
谢前人留宿饮食
作者：陈着
朝代：宋

芒屩东归日已斜，故人留滞岂来嗟。
数杯烂醉饥时药，一枕熟眠安处家。
湖海友朋多宿草，干坤今古一风花。
但将无事看时事，来往溪山诗未涯。
谢国英送苦笋
作者：陈着
朝代：宋

直节见初茁，苦心甘自珍。
纷纷夏箨中，独养岁寒身。
遣送从山西，衝破赤日尘。
揖入生菜筵，气味酷相亲。
譬之美人拳，彼独为何人。
谢居简送茶麵
作者：陈着
朝代：宋

银丝餠熟笋供臛，玉糁羹香茶嗽芽。
食粥案头添雅供，不知此味更谁家。
谢童志道书
作者：陈着
朝代：宋

相逢一岁一开怀，不奈怱怱两望赊。
缄口已生愁裏棘，共镫空结梦中花。
芳林丹桂君须折，厄闰黄杨我自嗟。
犹喜鄮峯云一叶，故教风裏到天涯。
谢绍兴石梅癯遗本堂二篆书
作者：陈着
朝代：宋

飞下云閒玉筯书，忽如梦觉揖梅癯。
古来髓脉今谁识，称得山中老饿夫。
赋楼提干古桧因赠其之官
作者：陈着
朝代：宋

我行昼锦坊，老桧欺眼碧。
樛枝巧相扶，众星拱月璧。
人力固有待，面势本天则。
爱益雨露深，风霜莫能贼。
维黄杨州公，好此如好德。
千金买归家，与德共封植。
秀出攻媿斋，管领无媿色。
立朝大节成，有诗见胸臆。
三世传到君，培养当益力。
不坠先正心，是乃子孙职。
君今西入官，此树留乡国。
看君德日进，此树日滋息。
他日成名归，相对两奇特。
赋陈子得书楼
作者：陈着
朝代：宋

危楼得地着身安，冬日烘檐夏气寒。
木末清风平与接，山中本色晚宜看。
课儿勤读书充架，留客高谈袖满阑。
门外流渠源水活，不妨时濯自吾冠。
赏转官毬花酒边分韵得剪字
作者：陈着
朝代：宋

天机地轴随时转，万物生生就裁剪。
庭前一种可人花，独殿春深交夏浅。
团团自是浑沌胎，皎皎不事儿女婉。
照见胸中本色正，洗尽世上芳容腼。
我来把酒笑问花，花为我开恐非便。
意将逊归金谷园，不则直进玉华苑。
庶几异质逢异顾，百卉千葩羞着面。
花不解答我已醉，醉梦恍与花神见。
若曰幸自託君家，朝夕安知有贫贱。
香何用多无眩鬻，静与谁争却悠远。
纷纷桃李吾舆台，只许雪裏梅同传。
富贵自有富贵花，强颜谄事非其愿。
妄人或呼转官毬，正欲冯君力辞免。
胡为亦动流俗心，忽向醉中遭发遣。
跫然而喜豁然醒，前言戏耳起舞花前心服善。
赓吴竹修雪诗二首·其一
作者：陈着
朝代：宋

寒勒银河不放流，幻飞六出眩人眸。
谁知青女老成手，自媚玄冥冬尽头。
积峻便如羣玉府，遇□还作□毛毬。
西湖西畔孤山上，欲访梅花有路不。
赓吴竹修雪诗二首·其二
作者：陈着
朝代：宋

天将洁白洗纷华，谁识人閒有嘆嗟。
馿子已无诗客路，羔儿偏属武流家。
惊心玉树伤遗曲，回首琼林忆赐花。
毕竟纷纷总成幻，抱琴无语剡溪涯。
赞前人第四子良汉周岁
作者：陈着
朝代：宋

昨见初綳浴露儿，如今又满一年期。
山林深处寿高木，薇蕨清风生瑞芝。
试取印来知异日，能将字认已多时。
诸郎自是诗书种，嫡出源源分外奇。
赞龄叟留东隠二首·其一
作者：陈着
朝代：宋

纔出家来恩爱轻，师于东隠却关情。
一盂菜饭留分与，方信空门有弟兄。
赠东隠小师林復祖
作者：陈着
朝代：宋

万木雕零独有松，雪霜风裏几春冬。
须知受变方成物，直上云霄舞翠龙。
赠僧仁泽邂逅以数语
作者：陈着
朝代：宋

温温白玉璞，楚楚秋兰香。
胡为乎此中，纸帐柏子房。
诗书岂不仁，宿念落渺茫。
况有白渺亲，朝露争余光。
时復一回首，云飞青天长。
人生能几何，世事那能量。
不观身上衣，昔缁今已黄。
我亦何心者，邂逅成感伤。
飒然清风来，欲言言已忘。
赠医相者赵月堂
作者：陈着
朝代：宋

维摩居士病不起，却向方丈说法无一事。
此证何证无实证，针灸汤药所不治。
子房状貌如妇人，及到筹帷决胜无比伦。
此相何相无实相，骨骼毛颜不足论。
我虽不能学居士，逢人笑语中痛痞。
我虽不能如子房，峥嵘自在虚皮裏。
落魄道人赵月堂，挟医与相走四方。
肘后有方千金良，眼中有电千里光。
自谓无病不可药，不知我病不在脉。
自谓无人不可相，正恐我形难摸索。
去年相访无一辞，忽焉而去岂其欺。
今年重来又默默，问之不答惟求诗。
汝袖医手缄相口，却要我开诗口落汝手。
一诗赠行聊尔尔，要见我证我相三年后。
赠弟观之王传心馆数语送行
作者：陈着
朝代：宋

今日为何日，风雨春寒痴。
吾心方恻恻，门外剥啄谁。
谓我欲见兄，迎面三吁嘻。
出语復梗塞，书担行有期。
岂不怀室家，将以疗我饥。
平生手足谊，奈何忽违离。
执手因与言，吾道其果非。
达则仕行志，穷则为人师。
去家二舍近，非是天一涯。
行矣汝其勉，第问归何时。
久而俛首答，身如马受羁。
去住不在我，此况谁得知。
吾年七十四，疾病常乘衰。
汝年亦五十，半髮成雪丝。
年事俱至此，时光去如飞。
紫荆次第花，鸣雁□相归。
触目成感慨，赠别难为辞。
但闻主人贤，安心免相思。
明朝溪亭酒，为我酌一卮。
赠舒亦山入越
作者：陈着
朝代：宋

危世无山林，颓俗无门户。
彼美诗书身，悠然自为趣。
扬扬飞霞佩，清风导前路。
借问欲何之，谓我稽山去。
秦风白云晓，禹穴苍烟暮。
平生礧磈怀，高吟弔千古。
兹行良不恶，欲赠无他语。
如逢梅市仙，试与谋出处。
赠袁杰入越
作者：陈着
朝代：宋

绿髮红颜玉雪肤，南风吹送上云衢。
平生师友相从去，本色功名一笑图。
庠校元非餬口地，诗书却是护身符。
颓波世事那堪说，要见人閒有丈夫。
赠赵月堂
作者：陈着
朝代：宋

干坤惨淡真愁绝，民物伤残欲活难。
说相说医当及此，区区衰病不须看。
赠郡经历韩君美
作者：陈着
朝代：宋

易为六经彝训祖，诗关万里风化机。
周孔派外谁復得，商赐言后知者谁。
穿凿簸弄到今日，家自为诗人自易。
数不及理数亦妄，吟而无用吟何益。
京房辈，晚唐诗，悖谬之渠漓之靡。
虽不能为本真累，能误来者滔滔地。
鄞幕多缘奎壁照，铁做脊梁主公道。
有时发经本旨坐虎皮，有时续古正音斥蝉噪。
老夫耄矣不出山，宿学已堕寒灰閒。
卓哉斯文有可宗，身虽不前心已攀。
二松主人忽传意，谓曾齿及穷姓字。
生来欠识韩荆州，我亦自分陈无己。
此心胡为乎来哉，清风明月肝胆开。
满天下是可为事，终归敏手经纶才。
人文所以经天地，直须掀揭山火贲。
民事所以寿根本，要使人人歌既醉。
自顾光阴迫下舂，犹欲拭目儒术功。
不能颂泰交于风云之表，亦可歌丰年于畎亩之中。
赠陆可復西游
作者：陈着
朝代：宋

梅弄疏花近黓天，摇摇征旆浙西船。
江湖阔处多奇遇，风月初心及少年。
莫向晚唐中入局，须从老杜上加鞭。
耄夫拙语几乎駡，免示他人作怪传。
赵氏楼偶成
作者：陈着
朝代：宋

过耳南宫捷奏铃，功名宿梦顿呼醒。
清风席上龟占古，细雨楼头鹊语灵。
袖裏瓌文珍白璧，眼中霜颖锐青萍。
问津当继宣和躅，要得人言更妙龄。
踏莎行·杏苑长春
作者：陈着
朝代：宋

杏苑长春，椿姿耐老。
画堂琴幌融融调。
生涯分付宁馨儿，西园手种闲花草。
露浴明河，风浮素颢。
桂花着蕊今年早。
佳占端的在孙枝，明年寿席唲呕笑。
载酒过俞叔可运干夜话
作者：陈着
朝代：宋

晴边杖屦学偷閒，十里溪山送入檐。
门外方争危处路，竹閒自下旧时帘。
数杯同醉寒时暖，一枕高眠苦后甜。
何幸诗坛有盟主，狎相来往亦何嫌。
过鑑湖
作者：陈着
朝代：宋

越城胜境素来夸，纔入东关分外嘉。
八百顷荷西子态，几千余寺贺君家。
画屏山色饶烟水，丽锦天光落晚霞。
惜景欲图湖上住，钓船泊处是生涯。
连山王开诗试子午花四首·其一
作者：陈着
朝代：宋

三数茎鬚细捻金，圆齐五瓣外红深。
酷憎媚俗长垂首，善处骄阳不动心。
色变化成丹竈火，时开落应土圭针。
感怀南北多分裂，此独全名古到今。
连山王开诗试子午花四首·其三
作者：陈着
朝代：宋

赤日黄尘任涨浮，直茎疏叶裏垂头。
金心不逐时妆褪，赭面应为世态羞。
分昼夜閒开落准，备离坎气品题优。
倚栏感物伤怀处，何日崔卢入此瓯。
连山王开诗试子午花四首·其二
作者：陈着
朝代：宋

嫩绿扶疏红倒垂，红閒黄染数茎丝。
牢存本色心为主，懒竞时妆面向谁。
受二气中开止昼，当三伏裏傲炎曦。
阴崖故国长安路，万里倾阳共藿葵。
送东平赵孟益赴徽政院译史
作者：陈着
朝代：宋

秀出东平礼乐关，将车来览小南山。
西风承命双亲下，上国媒身九译閒。
腾踏青云金驿去，笑迎绿髮锦衣还。
气方锐处须珍重，莫把赠言为等閒。
送丹山主者周东隠
作者：陈着
朝代：宋

飞来峯头飞铁锡，一坐八载丹霞岑。
山林成阴饕眼浅，议论近古咻机深。
白云泊对不留迹，明月行空是归心。
可无坡翁挽戒老，试听重新钟鼓音。
送儿沆再之台学併似许梧山张在轩
作者：陈着
朝代：宋

学古入官非易事，同寅协恭第一义。
昨汝行矣重吾忧，今吾闻之为汝喜。
有如此广文先生，真所谓法家拂士。
寄声忽到我，用情应为汝。
我欲谢之难为语，汝其听之告以意。
古天台，多士类，文有风樯阵马之奇，气有霜林老鹘之鸷。
镇之以静重，行之以平易。
艰难见初心，苦淡得真味。
人谓着脚危于渊，我知进德此其地。
汝不见范文正公家书片幅戒子侄，有事只与同官议。
又不见欧阳朋党一论质鬼神，同道相益乃君子。
送儿沆再之婺
作者：陈着
朝代：宋

父母生汝期望汝，地阔天宽从着步。
霜叶飞红橙橘黄，一笠西风正宜路。
送汝出门不肯行，低头进前出苦语。
双亲虽安身已高，菽水为欢盍朝暮。
夏初奉命见两山，往还恨不身生羽。
如今又为千里行，直是恋慕难轻去。
有不忍听手抚背，至哉天理人伦处。
我岂欲汝寸步离，事有乘机恐差误。
晚年正欲汝有成，此行倘与心相副。
皱皮瘦骨便精神，当为汝喜非汝惧。
不妨安稳趁前程，但及梅花时归学莱舞。
送儿沆赴昌国学录
作者：陈着
朝代：宋

来汝沆，吾语汝。
蓬莱乡，仙者寓，汝行岂为求仙故。
宝陀山，佛者住，汝今岂为礼佛去。
吾闻滃洲好学舍，兵后弦歌尚存鲁。
巨鳌拄牢苍璧岛，长鲸截断红尘路。
黄公高节懔犹在，茹侯英标俨如覩。
芷翁器业国有传，逸少词章家有谱。
扶桑日出长精神，沧溟际天豁襟宇。
潮水生落见乘除，风涛澎湃尝敛阻。
耳目所接皆为学，身心所会当约取。
旦气清明方见性，人生涉历终知趣。
规模要放面前阔，议论要到心平处。
雪霜之际有阳春，波浪之中有砥柱。
畏友当如父师敬，平交当以兄弟处。
我虽自馁耄何及，汝方年壮力须努。
亦欲长教在我傍，深恐独学为汝误。
不然何以资一出，幸犹近只寸半渡。
驾言曰仕实从游，自昔成人出辛苦。
着汝意气勉自强，味哉言语谨勿负。
东云在望道路开，西风吹送衣裳舞。
消受宫墙饭几盂，胜举家庭禄三釜。
岁月箭过归有期，却把本色初心娱父母。
送儿深赴婺之月泉山长
作者：陈着
朝代：宋

来汝深，吾语汝，汝今此行五百里。
吾岂不欲汝在傍，朝夕告教从容裏。
世莫难于续书脉，孝莫大于养吾志。
男儿须为大丈夫，远游有方学者事。
汝行乎，吾决矣。
名山大川如不识，坎井中见能有几。
严师良友如不亲，家庭閒语未必是。
若曰高车过万里桥，非所羡于司马氏。
若曰荣乡佩六相印，亦何取于苏季子。
区区物外先入心，役役终身非切己。
星婺域，月泉水，古到今，最多士。
要知三人必有师，毋谓一日长乎尔。
贼人之子乃自贼，毁人之善是自毁。
同寮当出肺肝话，诸生当如手足视。
回顾弱植荷倚重，隽永古训滋味旨。
遇食不求饱，饮酒不至醉。
閒事付浮云，本色为实地。
诗书何幸薄有禄，齑盐犹胜空煮字。
仕未可养汝奈何，耄犹加餐我自慰。
要得友朋之誉可听闻，即是父母之前相诺唯。
三年日月一箭过，不必吾惧但为吾所喜。
送前人之董氏馆
作者：陈着
朝代：宋

雪溪公子清于冰，与人心事秋月明。
黄尘满目分不入，却向嵩曲寻幽盟。
山之趾，水之裔，花柳之时风月夜。
避喧何必武陵源，得閒便是羲皇世。
俗情诩诩有僞真，道义之交无故新。
我今年已八十一，君今亦是半百人。
日日聚首能几日，况我残阳出入息。
闻君束书将有行，万里弱水在咫尺。
相望怨被浮云妨，有梦难託清风将。
岂是临分语太苦，此味昔我实备尝。
一杯一杯莫辞劝，此酒中间胶漆酽。
记得希夷一语不，优好之所勿久恋。
送同少野赴华藏寺二首·其一
作者：陈着
朝代：宋

絮帽蒙头太白峯，忽然霹雳起虚空。
遁庵强出本心退，荼毒高迁好样同。
南北云山十年梦，东西浙水一家风。
无边福量如何说，龙象都归禽纵中。
送女清适宁海胡氏回次韵弟观浄慈诗写情
作者：陈着
朝代：宋

自恨当年许嫁轻，临歧悲哽不能声。
痛肠恃酒翻多病，险道登天仅得晴。
女欲有家生世事，谁知与父别时情。
是虽壻玉□堪抱，南望云山泪自倾。
送徐倅
作者：陈着
朝代：宋

堂堂东嘉英，文章笔如椽。
箳篂驻鄞城，迎刃解剧烦。
最声彻阊阖，诏使归日边。
人方办杯水，前事乃不然。
才难復才难，得见青琅玕。
爱护犹恐伤，那可轻弃捐。
不见诸葛公，终荐庞士元。
送春醉吟
作者：陈着
朝代：宋

三月二十有一日，絮云弄日风力薄。
家人报我明日夏，草草杯盘软春脚。
世人心眼最无常，景物流禅争顷刻。
南风一转垂青阴，回首芳尘是陈迹。
天公好事亦世情，约束花神呈未着。
放开酴醿紫心香，安排芍药无留发。
流鶑调笙舌尚存，倦蝶依然舞还拍。
杜鹃无知只催归，何物恶声谁听着。
不妨长筵达诘旦，饯旧迎新两无怍。
傍观笑我八十翁，翁亦自知身是客。
安问家无担石储，时节犹自沈沈酌。
我闻此语三叹息，酒边寄耳非莫逆。
杜老忧怀醒时多，谁道醉狂放吟如李白。
送曾孙灼出赘卢氏
作者：陈着
朝代：宋

男生必有室，有室在嗣亲。
家贫或出赘，出赘难为人。
汝今为此行，及此初花春。
粼粼潮迎舟，叶叶风吹巾。
凤云已在眼，不觉生精神。
我方为汝忧，老语因重陈。
其修汝容止，其谨汝吻唇。
门庭勿忘旧，市井勿随新。
沈醉不如醒，饫饱不如贫。
侥倖多非福，欢笑容易颦。
主敬为根本，力学解因循。
贤□□□翁，昔我相面频。
别来五十年，怱怱隔一尘。
谁知有今日，汝得□□□。
□□翁壻洽，义实师生均。
造次莫非教，岁月如去轮。
□□□□□，何此为终身。
留欲副清冰，归欲见老椿。
要须日凛□，□□□□津。
送楼佺提举赴省
作者：陈着
朝代：宋

绿髮方山冠，白玉气色温。
高谈霏木屑，不问能知文。
去秋夺标归，今步南宫云。
儒科青毡耳，指取气欲吞。
春风看花马，已繫长安门。
知君必得意，何以持赠君。
事业浩无穷，学问为本根。
我怀宣献公，况君乃其孙。
送沿江制使姚橘州尚书自金陵赴召三首·其三
作者：陈着
朝代：宋

当年赤手战南宫，道眼收归造化中。
欲把一陶成异日，已教两度受春风。
登门英俊知何限，着意孤寒却最丰。
但愿身如秋后菊，橘州深处寄霜丛。
送洵之越
作者：陈着
朝代：宋

有美一人来自东，与儿洵约西游同。
谓闻古越多胜迹，庶可洗眼开心胸。
窆石亭空思禹迹，飞翼楼高忆蠡功。
过司马寓第，如见涑水叟。
入稽山书院，如见晦庵翁。
东山则想谢太傅之雅量，上虞则感李参伯之孤忠。
读范老堂记则怀憩堂于出守，问祈国里曲则想持帽于方童。
伟哉圣贤所森布，关乎名教无终穷。
彼柯亭之烟竹，兰亭之觞水。
剡溪之雪舟，邪溪之樵风。
虽非本色□慕羡，然亦余兴相迎逢。
盍陪簦笠风雨外，固异萍梗江湖中。
八十一岁汝我惧，二百里近我汝容。
目而送之岂漫往，归以復我将谁从。
滔滔世变犹古道，修竹可竹两人龙。
送竺甥秀
作者：陈着
朝代：宋

恭惟吾外祖，盛德表一乡。
身都云南瑞，一母十郎娘。
吾母实居长，钟爱非寻常。
择壻流俗外，眼高意见长。
岂无富豪子，熟视不得当。
吾父本儒家，诗礼夙自将。
乃以吾母妻，相期早腾骧。
谁知古罍洗，不入盆盎场。
回遡外祖心，终老弗能忘。
膝閒出苦语，此心汝其偿。
饮泣何敢受，负山类蚊蝱。
二十一年閒，母没父亦亡。
我髮既种种，杏园仅霑芳。
着鞭幸有路，盖与忽仆僵。
前言空在耳，欲报天茫茫。
吾壻在吾前，吾子罗吾旁。
努力各努力，世道须明昌。
听之勿藐藐，方来那可量。
庶几未了事，发为前人光。
送董伯和西归
作者：陈着
朝代：宋

叶叶青霞衣，来赴山中期。
相看到忘言，日夜春风吹。
昨夜雨潇潇，今日君欲归。
人生如梦寐，世道正崄巇。
我髮白已委，况堪生别离。
君归不可驻，我心得君知。
阑干与云平，白鸟来往飞。
安得身有翼，长与相追随。
举手一揖别，不作儿女悲。
一樽尚可同，百里非天涯。
送董稼山二首·其二
作者：陈着
朝代：宋

白髮萧萧送出门，相携相看两无言。
祇应今日往来梦，搅破百里梅花邨。
送赵榷院
作者：陈着
朝代：宋

彼美稽山松，託根高高峯。
当年脱蓬蒿，直上将擎空。
卓立旁无依，磊砢多春冬。
风霜受变足，身老气益充。
苍翠照四山，枝柯结虬龙。
世人那能见，尘埃瞇双瞳。
匠师知何在，立当要路中。
需林方皇皇，有林能不容。
行须中尺度，终为大厦供。
送道士十二侄归金观
作者：陈着
朝代：宋

世道日以漓，人事日以非。
吾宗昔昌繁，儒冠森巍巍。
时节相会聚，燕笑芳菲菲。
迩来岁復岁，存者星晨稀。
我今七十九，奄奄一息微。
汝亦七十八，褵褷旧羽衣。
老我虽待尽，犹与坟墓依。
而汝百里外，茕鹤傍孤飞。
我非寿彭籛，汝非丁令威。
年事已到此，余生露易晞。
后会安可必，欲别增歔欷。
相送出门去，溪寒日无辉。
我伫汝回首，此意知者希。
丁宁且加餐，得健时一归。
送邑宰丁溉之任满
作者：陈着
朝代：宋

君不见南山峯晴倚空，有时烟岚失青葱。
又不见碑潭水清贯市，有时波涛涨黄滓。
铜章一临山水閒，变态有甚水与山。
自从有邑知几尹，仁闻始终无二三。
况直焦氛半封内，转为乐国非容易。
飞鳬忽载福星来，力量精神有余地。
吾乡由来文献多，道脉无如世故何。
蔬园每每今栋宇，芹波瀰瀰新弦歌。
小民艰食业山海，弱肉难供虎狼噬。
寒忽暖衣饥忽食，昼无打门夜无吠。
百里乳哺父母怀，恶稔时劳匣剑开。
同寮议论兄弟视，理到肯放山笔回。
苦蘗隽永世味外，甘棠种在人心裏。
图志虽书不尽书，颂碑歌记如何记。
及瓜而代芒芒行，花城如画琴在堂。
手挥帐饯前路阔，唾去金馈西风香。
来不携家影相逐，去不挑包心自足。
眉閒迎笑动瑶琴，膝下候归翻綵服。
南溪景擅孟城奇，酒丹米白鱼蟹肥。
家林燕喜莫惜醉，仕宦得閒能几时。
平实工夫根本大，舒徐步武官职耐。
向上规模看宰邑，谁能如公三出宰。
谁能如公彻底清，谁能如公不眩名。
卓乎高哉日月证，足以行矣云霄程。
出门为民还小驻，肯借心香勤旱雨。
一雨三日岂偶然，异日作霖天已许。
老夫生身八十年，何幸亲见真前缘。
既无筋力送之远，又乏词藻扬其贤。
漫将里咏涂歌者，掇拾万一溪藤写。
长揖奉为行李累，为我一读清天下。
送邑簿周信解任
作者：陈着
朝代：宋

秋风好，秋风好，吹起栖鸾上云表。
邑人欲留留不住，綵旗绣帐长安道。
歌者相和舞者蹈，欲说遗爱知多少。
朱絃直，青铜照，姦回百巧终莫欺，正大一交如夙好。
处事无难轻车就熟路，据理必争疾风加劲草。
三年任满如始至，万里当远到。
拥箳篂，植旌纛，分内功名非外求，时来为之特谈笑。
尚须续续□飞笺，勿谓老夫年已耄。
送邑簿李大用任满
作者：陈着
朝代：宋

綵旗蔽野南风香，欢门遮马东路长。
黄童白叟百拜酒，鸾栖主人今日行。
忆昔焦氛涨天赤，手挽龙津力输涤。
簿领为职关系重，儒术饰吏经纶密。
学校一新衿佩来，市井再復图画开。
男耕女织各按堵，山居海藏皆熙台。
口不言功心自谕，三年任满留不住。
我穷欲饯惟有心，一诗收拾行碑语。
如之何说见事明，自有夜月光山亭。
如之何说律已清，亦有秋水铺长汀。
留此贤劳书县谱，携此声名步云去。
君不见政事堂中李参伯，即是当年长社簿。
送邑簿阮杏山解任
作者：陈着
朝代：宋

杏山高高压羣山，山灵发秀生凤鸾。
便应鶱腾梧桐表，胡为回翔枳棘閒。
谁知异物非凡翼，志在远大须培植。
固非燕雀所能知，正恐鸿鹄亦未识。
去年桂子香中晴，五綵扬下民欢迎。
雝雝仁气才鼓荡，今春已趣云霄程。
清水一壶留矮屋，顺风万里送行色。
内将揽辉仪周行，外将和鸣福万国。
老夫耄矣阻攀行，一诗寄意无他肠。
愿言双旌导前路，飞致凤花开处是桐乡。
送陈孔晨录鄞学任满西归
作者：陈着
朝代：宋

思昔南墅翁，用不尽书力。
留以裕厥子，着鞭饱谙历。
鄞庠多材地，纠录迂分职。
休休自无犯，耿耿不事激。
时雨化后生，春风久宿德。
妙墨云烟飞，清吟雪霜逼。
万口何异辞，三年如一日。
芙蓉桂花天，扁舟戒行色。
帐饮集寮寀，袖诗空士籍。
相送相致祝，此去万里翼。
非入蓬莱观，则上梧桐掖。
我素与子契，而况同宗出。
区区爱莫助，珍重而翁积。
岂不欲临饯，耄笑筋力啬。
数语教儿洵，持候州西驿。
送陈笠峰路教之燕
作者：陈着
朝代：宋

笠峰秀甲东南郊，面势雄特根基牢。
上与日月星辰交，下走海脉通六鳌。
藴蓄玉金贲山毛，喷洩云雨苏焦熬。
之子生于其间擅英豪，重不轻试厚自韬。
中岁一跨鹏风翱，道之行也兹其遭。
越庠素号多俊髦，博士一饭久为妄者饕。
芹藻泛泛随波涛，茅苇弥望谁其薅。
拜舞异渥开新陶，长身古眼空滔滔。
正如矢初脱箙弓离弢，又如砥敛水淬出匣刀。
朝讲暮说音奏谐肆骜，日渐月渍学子饱隽诗书膏。
意欲国为邹鲁家稷皋，斥其余忍百废鏖。
百年功绩三年劳，台府交牍争荐褒。
虽欲顿辔将焉逃，小春布暖风未号。
陆可鞍马水可艘，齑根鲙鲈蠏霜螯。
一饮百榼新篘醪，梅花驿路万里重游遨。
大则径上玉堂挥健毫，不亦小驻粉省班郎曹。
我欲饯送乏酒羔，赠言一纸忘忉忉。
峻坂立马严提镳，急流放船稳着篙。
他日清望拂星旄，衣锦归时当与笠峰相为高。
送黄少孺远游
作者：陈着
朝代：宋

慈溪先生擅天章，胸中奎壁躔诸郎。
君生坐后秀愈卓，骨骼昂昂气扬扬。
黄金满籝父训重，青简插架家传光。
九经本也末百氏，一目谁如我百行。
木根盘龙干必异，要须培植为栋梁。
宝气贯虹玉必粹，亦在磨琢成珪璋。
第方靴笠争径捷，难把章掖入时妆。
既不必效阮籍哭，亦不必学接舆狂。
仰天俯地道固在，往古来今人漫忙。
安居茅茨即台阁，隽永藜藿胜膏粱。
大蓬山下远尘境，晴岚暖翠松竹房。
小鑑湖中落天镜，明月清风芰荷裳。
内可以存养性情之正，外可以舒畅诗书之香。
上可以奉萱庭寿康之庆，下可以遂棣华和乐之常。
立我之大无愧怍，敬天之命为行藏。
不然荆璞轻自售，恐如梅实酸谁尝。
君不见苏老泉，年二十七始自强。
渟涵满腹抑不发，直待知我逢欧阳。
又不见徐仲车，力学笃孝母在堂。
大贤刮目他日事，自有了翁邹道乡。
避难西坑用瀹韵
作者：陈着
朝代：宋

春雨宜农耕，逆旅愁坐雨。
雪寒饥杀人，豪富雪中舞。
忧乐古来殊，欲说头自俯。
见山岂不爱，身危心不武。
入深復入深，有谷如子午。
生死未可知，谁能问甘苦。
避难雪窦之西坑游西麓庵
作者：陈着
朝代：宋

山閒筑屋古西坡，小小规模浄似磨。
两壁鼓钟来雪窦，四围松竹护云窝。
轩窗有趣高僧远，门户无遮俗客多。
我寄前林时一到，未知风月意云何。
邨景四首·其一
作者：陈着
朝代：宋

南陌耕云脉脉，东风吹雨斜斜。
流水满邨春事，炊烟隔岸人家。
邨景四首·其三
作者：陈着
朝代：宋

风生老树飞叶，雨过残云带霞。
禾场牛卧落日，渔邨鸦起平沙。
邨景四首·其二
作者：陈着
朝代：宋

田舍灌苗戽水，店家汲水施浆。
穉子清溪浴午，老樵绿树休凉。
酒边
作者：陈着
朝代：宋

茶瓯纔退酒杯来，酒兴浓时杯復杯。
也须留取三分醒，要带明月清风回。
醉中示侄溥
作者：陈着
朝代：宋

山茶风香酒微波，杏花日长人笑歌。
儿孙欢拥白髮婆，煮菜解醉不厌多。
人生乐事恐蹉跎，世事等是一梦柯。
孝义两字不可磨，当与兄弟相切磋。
我家兄弟三世过，谨勿令人说如何。
醉中示梅山弟二首·其一
作者：陈着
朝代：宋

夜镫曾醉藕花凉，笋担归来雨亦香。
閒裏不妨长聚首，人生能得几斜阳。
醉书
作者：陈着
朝代：宋

庚寅仲冬之八日，与诸兄弟诸子侄。
浊酒数杯菜一盆，醉后相忘见真实。
谁云人閒天地窄，但觉物外山林逸。
人生安能皆百年，洪崖浮邱亦浪传。
妻孥安稳鸡犬乐，此外无復有神仙。
甚哉世人不知足，苦积铢缕多买田。
子孙贤否谁能料，近足此身难自保。
举头问天天不应，聊向虚空一舒啸。
得一聚首便为福，得一晌閒真是宝。
但愿如安乐窝中长打乖，微醺着面春拍怀。
不愿如荷锸自随死便埋，以酒为命忘形骸。
醉书永固方丈示东隠
作者：陈着
朝代：宋

西麓与东峯，前缘得二翁。
雅心千古上，慈汁一尊同。
猛省尘埃梦，饱参松竹风。
黄绮在何处，我欲问冥鸿。
重午酒边四句书宜晚
作者：陈着
朝代：宋

七十二岁重午酒，百千万变独閒身。
细看榴艾祇自醉，同弔芷兰能几人。
金盏子·眼底时光
作者：陈着
朝代：宋

眼底时光，奈老来、如何奈得秋何。
黄叶最多情，天分付、凉意一声先做。
是处着露莎蛩，也酸吟相和。
新雁想，飞到故都徘徊，未忍轻过。
往事是堪唾。
红枣信、烽折尽任他。
湖山桂香自好，笙歌舫、沈沈醉也谁拖。
可怜瘦月凄凉，把兴亡看破。
如今□，但留下满城□，西风悲些。
锦里观桃
作者：陈着
朝代：宋

锦里风光分外春，桃花如市趁时新。
斗风车马香尘裏，谁是朱门觅水人。
长孺以新生子求名命曰相儿
作者：陈着
朝代：宋

有女谐良偶，承宗在嫡儿。
馆甥纔匝岁，宅相果如期。
脉发慈溪正，胞成江夏奇。
咳名应会得，乳口见呕咿。
长孺因吾二诗有负米分邻之语因又次韵饯其归二首·其二
作者：陈着
朝代：宋

纷纷薄俗事轻唇，自喜衰年德有邻。
危世孤儿华髮母，归舟百里碧波春。
不因噬指感怀切，肯学呕心搜句新。
娱舞慈庭应细说，丹山笋蕨正宜人。
长至日山家偶成
作者：陈着
朝代：宋

畴昔随班舞御香，如今忍冻坐山房。
台云谁取书黄瑞，宫日空舒刺绣光。
懒把酒杯心自醉，閒欹肱枕意何长。
晚窗闭眼消详易，頼有生生不断肠。
闢戴帅初食长菜
作者：陈着
朝代：宋

漂泊无家杜少陵，兵閒奔走如蓬萍。
碧涧香芹固可嗜，鲙鲤岂厌银丝精。
百谪九死苏玉局，到处为乡心自足。
有时珍尝百糁羹，何尝不食黄鸡粥。
二子流落甚数奇，攻苦食淡分所宜。
顾无所择随所有，亦曰吾师吾仲尼。
菜瓜鱼肉皆可食，乡党一篇炳星日。
君胡不学圣与贤，乃外吾道从道释。
岂薄朱门粉署郎，穷搜滋味丰时壮。
岂恶毡帽侏𠌯辈，搏攫羊豕饱腥肪。
不则床头怕金尽，不则继肉乖夙准。
遂将所受父母身，束缚枯肠强坚忍。
况闻君家百指余，正自不同藜苋厨。
独立标榜人所骇，此意未知果何如。
君子之道在中耳，纔落一偏犯公议。
有则庶羞不为过，无则□□亦常事。
朋友切磋欲无瑕，早从吾言勿姑差。
庶几上不见摽于仲尼之门，下可□□于杜苏二子之家。
闻杜鹃
作者：陈着
朝代：宋

帝魂旧话是耶非，知得安危动处几。
自出蜀啼随地气，直过洛去洩天机。
春风万古此心在，云树千山何日归。
听到如今转难听，恨无双翼与俱飞。
闻樊桂卿初归自镜湖寄之
作者：陈着
朝代：宋

短世渊明醉，长愁子美歌。
高情谁復尔，久别公如何。
淡月初出浦，好风来扬蓑。
买田沧海上，耕亦不须多。
闻西兵復至又为逃隠计二首·其一
作者：陈着
朝代：宋

千邨奔走浪尘沙，又报西兵沸鼓笳。
厄会有谁知死所，危途无处问生涯。
孤镫闭户一山雨，远梦当书三处家。
最怕入深饥莫忍，难逢流水出胡麻。
雨中旅怀呈郑耐轩
作者：陈着
朝代：宋

日日约归舟，谁知雨又留。
满城为海市，数步有蓬洲。
湿梦风难送，急心天与仇。
今朝好晴色，着履可来不。
雨后雪
作者：陈着
朝代：宋

深山雨易雪，片大不成花。
翁媪热摩面，儿童寒战牙。
如居峩顶寺，休问洛阳花。
宜麦今虽兆，明年事未涯。
雪中偶成
作者：陈着
朝代：宋

寒光晧晧照残年，方信人閒别有天。
一色邨中见流水，半干屋上有炊烟。
洛人僵卧今谁问，塞马飞驰正自便。
想得南枝梅好在，风檐独立思悠然。
题僧维枬诗卷
作者：陈着
朝代：宋

凤□□□鸣，蚓窍出虫声。
阴雨不见星，腐草流爝萤。
卓□独何为，不与时同情。
风流晋宋閒，眼中无四灵。
言言意脉脉，字字声铿铿。
我老见已曩，读之水投冰。
珍重復珍重，好处腾虎谷。
嗟哉南山下，诸老家为塾。
彼饕何人斯，欲食酸寒肉。
衣冠坐涂炭，袵席生桎梏。
星节来自西，一见无遗目。
丰棱霜雪严，号令风雷速。
恩波四溟涌，文燄九霄矗。
征徭脱滥籍，诗书还致俗。
蹙蹙愁者欣，嗷嗷流者復。
耄矣八旬翁，凄其无半菽。
亦欲学庞公，不着城市足。
要识澄清辔，满慰平生欲。
扶曳语乡人，其来拜仆仆。
下为一邑谢，上贺天下福。
题宁国府泾县琴高堂
作者：陈着
朝代：宋

一山逶迤来，结崖俯寒碧。
传闻控鲤仙，垂钓山下石。
前事不必穷，要是古奇迹。
山中好事者，筑亭占清特。
数本潇洒花，松竹共幽閴。
我来西风晴，一洗尘土昔。
出门復回首，山前有归翼。
题画扇
作者：陈着
朝代：宋

松下披衣坐着，飞瀑岩前洗脚。
画向尘污人看，教知山林之乐。
题画扇
作者：陈着
朝代：宋

江极目兮沙路平，馿卓耳兮风蹄轻。
彼何人兮为此行，我欲从之到蓬瀛。
题西四明赵氏书院
作者：陈着
朝代：宋

他乡久客不堪怀，风雨书窗又独来。
梦恶喜闻鶑唤醒，归途羞见雁声回。
望春山色今须好，年少时光老易催。
坎止流行天已定，掀髯一笑且衔杯。
题钱静观江山万里图
作者：陈着
朝代：宋

迢迢江山上，万变纷起伏。
中閒崛奇多，忽此入平沃。
草对近或远，来去自鳬鹜。
宇宙本来宽，景物常满目。
此意知者谁，烟林有茅屋。
题雪窦西麓庵
作者：陈着
朝代：宋

踏遍山南紫翠关，转西寻麓更幽閒。
菊花数本竹边路，茅屋几閒溪外山。
巧着轩窗随上下，剩留书画在中閒。
是庵信美非吾土，自有菟裘足往还。
饮于梅山弟家醉书八首·喜见山孙
作者：陈着
朝代：宋

梅山醉裏抱山孙，春入孩颜笑语温。
淡静心田无妄念，祇将诗礼种家门。
饮于梅山弟家醉书八首·感慨前事
作者：陈着
朝代：宋

世变其如我醉何，儿孙扶路日西斜。
风吹醒处愁依旧，萧飒干坤菊两家。
首夏
作者：陈着
朝代：宋

花尘絮雪已茫茫，一景清和便可量。
胁霁惊风眠秀麦，尾云疏雨健新秧。
鶑啼未怯随春去，犬吠相催入夜长。
酒兴诗情都懒散，祇将清梦试藜床。
黄子羽山长为不及同山行次余东发别余韵见寄因再用韵以谢二首·其一
作者：陈着
朝代：宋

文脉丝垂感慨深，奎躔今直鄮山阴。
末流自逐狂澜倒，独步直成空谷音。
四海园林春事裏，一家松竹岁寒心。
相知不必长相见，明月春风处处寻。
游晓觉寺
作者：陈睍
朝代：宋

肩舆行到竹边村，竹裏僧房尽闭门。
小洞颇闻三里近，残僧今有一人存。
旋沽薄酒欺寒力，未怯春泥踏雨痕。
笑觅梅花伴归去，断桥流水月黄昏。
游晓觉寺
作者：陈睍
朝代：宋

肩舆行到竹边村，竹里僧房尽闭门。小洞颇闻三里近，残僧今有一人存。旋沽薄酒欺寒力，未怯春泥踏雨痕。笑觅梅花伴归去，断桥流水月黄昏。
题广福寺轩
作者：陈睍
朝代：宋

小轩架寒溜，激激鸣水苍。
老僧不靳惜，借与一榻凉。
枕流暂憩息，清飈袭衣裳。
蝉声亦多思，牵引昼梦长。
俗虑顿消处，栩栩无何乡。
翻嫌市廛中，吏隠殊相妨。
未赋渊明归，祗益袁君狂。
平生不勇决，恋恋粟一囊。
何如水西头，飞云共徜徉。
日寻方外游，煮茗烧妙香。
此致渺未遂，啸歌空自伤。
坐待山月明，拏舟泛沧浪。
题广福寺轩
作者：陈睍
朝代：宋

小轩架寒溜，激激鸣水苍。老僧不靳惜，借与一榻凉。枕流暂憩息，清飙袭衣裳。蝉声亦多思，牵引昼梦长。俗虑顿消处，栩栩无何乡。翻嫌市廛中，吏隐殊相妨。未赋渊明归，祗益袁君狂。平生不勇决，恋恋粟一囊。何如水西头，飞云共徜徉。日寻方外游，煮茗烧妙香。此致渺未遂，啸歌空自伤。坐待山月明，拿舟泛沧浪。
题广福寺轩
作者：陈睍
朝代：宋

小轩架寒溜，激激鸣水苍。
老僧不靳惜，借与一榻凉。
枕流暂憩息，清飚袭衣裳。
蝉声亦多思，牵引昼梦长。
俗虑顿消处，栩栩无何乡。
翻嫌市廛中，吏隐殊相妨。
未赋渊明归，祗益袁君狂。
平生不勇决，恋恋粟一囊。
何如水西头，飞云共徜徉。
日寻方外游，煮茗烧妙香。
此致渺未遂，啸歌空自伤。
坐待山月明，拿舟泛沧浪。
沁园春·小雪初晴
作者：陈睦
朝代：宋
体裁：词

小雪初晴，画舫明月，强饮未眠。念翠鬟双耸，舞衣半卷，琵琶催拍，促管危弦。密意虽具，欢期难偶，遣我离情愁绪牵。追思处，奈溪桥道窄，无计留连。天天。莫是前缘。自别后、深诚谁为传。想玉篦偷付，珠囊暗解，两心长在，须合金钿。浅淡精神，温柔情性，记我疏狂应痛怜。空肠断，奈衾寒漏永，终夜如年。
清平乐·鬓云斜坠
作者：陈睦
朝代：宋
体裁：词

鬓云斜坠。莲步弯弯细。笑脸双蛾生多媚。百步兰麝香喷。从前万种愁烦。枕边未可明言。好是蓝桥再渡，玉篦还胜金钿。
清平乐·鬓云斜坠
作者：陈睦
朝代：宋

鬓云斜坠。莲步弯弯细。笑脸双蛾生多媚。百步兰麝香喷。从前万种愁烦。枕边未可明言。好是蓝桥再渡，玉蓖还胜金钿。
送程给事知越州
作者：陈睦
朝代：宋

孔戣佳政在番禺，严助终年厌直庐。欲解尘缨临曲水，忽惊计吏拜高车。行归天上参鹓侣，暂向江边驻隼旟。正想题诗凭郡阁，秋波绿净落芙蕖。
送程给事知越州
作者：陈睦
朝代：宋

孔戣佳政在番禺，严助终年厌直庐。
欲解尘缨临曲水，忽惊计吏拜高车。
行归天上参鹓侣，暂向江边驻隼旟。
正想题诗凭郡阁，秋波绿浄落芙蕖。
题东老庵
作者：陈睦
朝代：宋

忆昔曾来访隐沦，潇然云水隔凡尘。画船祇载溪中月，白酒长添座上春。昼掩山扉无俗客，夜吟石鼎有高人。飘飘洒落青衫子，共话平生泪满巾。
题东老庵
作者：陈睦
朝代：宋

忆昔曾来访隠沦，潇然云水隔凡尘。
画船祇载溪中月，白酒长添座上春。
昼掩山扉无俗客，夜吟石鼎有高人。
飘飘洒落青衫子，共话平生泪满巾。
题朝阳岩
作者：陈瞻
朝代：宋
体裁：五言律诗

岩面郡楼前，岩崖瀑布悬。晓光分海日，碧影转江天。向暖盘栖鹤，迎寒簇钓船。次山题红处，千古与人传。
句
作者：陈知微
朝代：宋

千重浪裏平安过，百尺竿头稳下来。
句
作者：陈知微
朝代：宋

千重浪里平安过，百尺竿头稳下来。
送高学士知越
作者：陈知微
朝代：宋

会稽新命剖鱼符，又向蓬山锁直庐。林壑萦回多洞府，人烟高下半楼居。知音好采柯亭竹，博物应探禹穴书。公暇仙舟宜案部，鉴湖晴色照乡闾。
送高学士知越
作者：陈知微
朝代：宋

会稽新命剖鱼符，又向蓬山锁直庐。
林壑萦迴多洞府，人烟高下半楼居。
知音好采柯亭竹，博物应探禹穴书。
公暇仙舟宜案部，鑑湖晴色照乡闾。
人月圆·鬓缘心事随时改
作者：陈知柔
朝代：宋
体裁：词

鬓缘心事随时改，依旧在天涯。多情惟有，篱边黄菊，到处能华。
天台游山
作者：陈知柔
朝代：宋

烟萝穿几重，柴车倦驱驾。
忽寻钟磬音，山腰得僧舍。
主僧闻我来，曳杖出相迓。
揖我坐虚阁，登临欠台榭。
老屋数椽余，风物自闲暇。
古木出云杪，遥岑来竹罅。
下临一泓水，涵光冷相射。
但能了此生，未遽惭大厦。
我本山中人，偶失学圃稼。
为米聊復留，两同僧过夏。
得舟家可浮，遇竹宅便借。
是处皆南山，何必东篱下。
悠悠去忘归，宁畏长官骂。
松月苦留客，徘徊度清夜。
明朝过桃溪，溪女莫相诧。
天台游山
作者：陈知柔
朝代：宋

烟萝穿几重，柴车倦驱驾。忽寻钟磬音，山腰得僧舍。主僧闻我来，曳杖出相迓。揖我坐虚阁，登临欠台榭。老屋数椽馀，风物自闲暇。古木出云杪，遥岑来竹罅。下临一泓水，涵光冷相射。但能了此生，未遽惭大厦。我本山中人，偶失学圃稼。为米聊复留，两同僧过夏。得舟家可浮，遇竹宅便借。是处皆南山，何必东篱下。悠悠去忘归，宁畏长官骂。松月苦留客，徘徊度清夜。明朝过桃溪，溪女莫相诧。
宿天台万年寺
作者：陈知柔
朝代：宋
体裁：五言律诗

古寺来投宿，云岩第几层。有诗堪供佛，无事且依僧。小阁泉喧枕，修廊雨暗灯。好峰看未足，梦绕碧崚嶒。
次海上长亭村
作者：陈知柔
朝代：宋
体裁：五言律诗

行到山穷处，微茫岛屿青。百年多逆旅，万事一长亭。风雨晚潮急，鱼虾晓市腥。平生诵佳句，今见海冥冥。
涵清阁
作者：陈知柔
朝代：宋

追忆唯庵真可人，诗成咳唾笔如神。
使登是阁一快扫，当有银鈎铁画新。
涵清阁
作者：陈知柔
朝代：宋

追忆唯庵真可人，诗成咳唾笔如神。使登是阁一快扫，当有银钩铁画新。
环翠亭
作者：陈知柔
朝代：宋
体裁：七言律诗

当年把臂入龙山，犹记相逢醉梦间。君似孤云了无碍，我如倦翼早知还。茅檐负日真成算，竹榻论诗整破颜。欲问太平真气象，夜来风月到松关。
登巾山
作者：陈知柔
朝代：宋

司马胸中着云梦，杜陵眼底盖干坤。
吾衰不復论兹事，饱看孤帆落远村。
登巾山
作者：陈知柔
朝代：宋

司马胸中著云梦，杜陵眼底盖乾坤。吾衰不复论兹事，饱看孤帆落远村。
莲花峰
作者：陈知柔
朝代：宋

多病登台今古情，菊花摇荡午凉生。
山前木落石岩出，海上潮来秋渚平。
野兴已随芳草还，归鞭更傍落霞明。
愧无十丈开花句，独卧禅房心自清。
莲花峰
作者：陈知柔
朝代：宋

多病登台今古情，菊花摇荡午凉生。山前木落石岩出，海上潮来秋渚平。野兴已随芳草远，归鞭更傍落霞明。愧无十丈开花句，独卧禅房心自清。
读潮本韩集
作者：陈知柔
朝代：宋

大雅寥寥不复还，如公几得古人全。格高枯淡复志赋，意到浑沦原道篇。赵子遗编今复乱，欧公校本孰能传。古音秘矣尤难识，聊与磨铅一究研。
读潮本韩集
作者：陈知柔
朝代：宋

大雅寥寥不復还，如公几得古人全。
格高枯淡復志赋，意到浑沦原道篇。
赵子遗编今復乱，欧公校本孰能传。
古音秘矣尤难识，聊与磨铅一究研。
谒姜相坟次邓经略韵
作者：陈知柔
朝代：宋

欲将兴废问洪钧，来谒孤坟独怆神。
千载高风余凛凛，一池秋水自粼粼。
门前帆影来天际，林杪钟声落海滨。
此道寥寥今復振，不应渔水是东邻。
谒姜相坟次邓经略韵
作者：陈知柔
朝代：宋

欲将兴废问洪钧，来谒孤坟独怆神。千载高风馀凛凛，一池秋水自粼粼。门前帆影来天际，林杪钟声落海滨。此道寥寥今复振，不应渔水是东邻。
谒韩祠
作者：陈知柔
朝代：宋
体裁：七言律诗

斯文何罪窜南荒，来谒孤祠泪数行。恐有遗书藏坏壁，岂无哀赋吊沅湘。精神不受氛烟蔽，道义长涵日月光。四壁萧萧香火冷，何人能与作堂皇。
韩木
作者：陈知柔
朝代：宋

层江波静鳄如扫，一亩寒阴禽自呼。莫把甘棠比韩木，令人洒涕共长吁。康成迹寄书带草，玄德祥标羽葆桑。名与此山俱不朽，何如烟杪郁苍苍。
韩木·其一
作者：陈知柔
朝代：宋

层江波静鰐如扫，一亩寒阴禽自呼。
莫把甘棠比韩木，令人洒涕共长吁。
韩木·其一
作者：陈知柔
朝代：宋

层江波静鳄如扫，一亩寒阴禽自呼。莫把甘棠比韩木，令人洒涕共长吁。
韩木·其二
作者：陈知柔
朝代：宋

康成迹寄书带草，玄德祥标羽葆桑。名与此山俱不朽，何如烟杪郁苍苍。
韩木·其二
作者：陈知柔
朝代：宋

康成迹寄书带草，玄德祥标羽葆桑。
名与此山俱不朽，何如烟杪鬰苍苍。
题山石
作者：陈知柔
朝代：宋
体裁：五言绝句

山花有空相，江月多清晖。野意写不尽，微吟浩忘归。
题洪景伯通判清閟堂
作者：陈知柔
朝代：宋
体裁：七言律诗

别乘清名满世间，却来堂下植檀栾。已无俗物败人意，且与此君同岁寒。夜月半庭金影碎，秋风一枕玉声残。雁行吏退铃斋静，想见巍冠独倚阑。
题石桥
作者：陈知柔
朝代：宋
体裁：七言律诗

巨石横空岂偶然，万雷奔壑有飞泉。好山雄压三千界，幽处常栖五百仙。云际楼台深夜见，雨中钟鼓隔溪传。我来不作声闻想，聊试茶瓯一味禅。
题秦隐君祠次邓经略韵
作者：陈知柔
朝代：宋

人境初无车马喧，卜居原得近姜村。山围古寺苔生砌，花落前汀潮打门。已许揭身如日月，不妨为客任乾坤。清诗海内流传久，亭下空馀石砚存。
题秦隐君祠次邓经略韵
作者：陈知柔
朝代：宋

人境初无车马喧，卜居原得近姜村。
山围古寺苔生砌，花落前汀潮打门。
已许揭身如日月，不妨为客任干坤。
清诗海内流传久，亭下空余石砚存。
句
作者：陈知默
朝代：宋

平地风烟横白鸟，半山云木卷苍藤。云埋山麓藏秋雨，叶脱林梢带晚风。
句·其一
作者：陈知默
朝代：宋

平地风烟横白鸟，半山云木卷苍藤。
句·其二
作者：陈知默
朝代：宋

云埋山麓藏秋雨，叶脱林梢带晚风。
葵花
作者：陈石斋
朝代：宋

恐是牡丹重换紫，久疑芍药再翻红。
娇娆不似桑间女，蔽芾深迷苎下翁。
葵花
作者：陈石斋
朝代：宋

恐是牡丹重换紫，久疑芍药再翻红。娇娆不似桑间女，蔽芾深迷苧下翁。
平元曲寄二弟植与格
作者：陈碧娘
朝代：宋

虎头将军眼如电，领兵夜渡龙舟堰。良人腰悬大羽箭，广西略地崖西战。三年消息无鸿便，咫尺凭谁寄春怨。日长花柳暗庭院，斜倚妆楼倦针线。心怀良人几时见，忽睹二郎来我面。植兮再吸倾六罐，格也一弹落双燕。何不将我张郎西，协义维舟同虎闱。无术平寇报明主，恨身不是奇男子。倘妾当年未嫁夫，愿学明妃和西虏。元人未知肯我许，我能管瑟又能舞。二弟慨然舍我去，日睹江头泪如雨。几回闻鸡几欲死，未审良人能再睹。
平元曲寄二弟植与格
作者：陈碧娘
朝代：宋

虎头将军眼如电，领兵夜渡龙舟堰。
良人腰悬大羽箭，广西略地崖西战。
三年消息无鸿便，咫尺凭谁寄春怨。
日长花柳暗庭院，斜倚妆楼倦针线。
心怀良人几时见，忽覩二郎来我面。
植兮再吸倾六礶，格也一弹落双燕。
何不将我张郎西，协义维舟同虎闱。
无术平寇报明主，恨身不是奇男子。
倘妾当年未嫁夫，愿学明妃和西虏。
元人未知肯我许，我能管瑟又能舞。
二弟慨然舍我去，日覩江头泪如雨。
几回闻鸡几欲死，未审良人能再覩。
释宗显重修宝梵院
作者：陈祖仁
朝代：宋

身浮沤□草头露，实见卓立中流柱。世网走逃如脱兔，菩提了了无他路。迷人捐躯大火聚，自灼自焚甘自苦。诸佛菩萨慈悯故，教以一舍无复取。显公超然知落处，功德销磨赀万数。一箪一钵朝昏度，佛事日富贫非虑。如是降心如是住，呕哕自蓄与虫蠹。风清松竹相尔汝，谁其嗣之需一悟。
释宗显重修宝梵院
作者：陈祖仁
朝代：宋

身浮沤□草头露，实见卓立中流柱。
世网走逃如脱兔，菩提了了无他路。
迷人捐躯大火聚，自灼自焚甘自苦。
诸佛菩萨慈悯故，教以一舍无復取。
显公超然知落处，功德销磨赀万数。
一箪一钵朝昏度，佛事日富贫非虑。
如是降心如是住，呕哕自蓄与虫蠹。
风清松竹相尔汝，谁其嗣之需一悟。
如梦令·湖光亭
作者：陈祖安
朝代：宋
体裁：词

月直金波潋滟。此去水仙不远。霜重夜风清，骨冷□□□□。谁见。谁见。醉眼参横斗转。
珍珠帘
作者：陈祥道
朝代：宋

东风飘拂雨纤纤，吹向空中草木沾。记得传喧三殿日，恍疑天半撒珠帘。
珍珠帘
作者：陈祥道
朝代：宋

东风飘拂雨纤纤，吹向空中草木霑。
记得传喧三殿日，恍疑天半撒珠帘。
满庭芳·山涌银涛
作者：陈秉文
朝代：宋
体裁：词

山涌银涛，屏间绣巘，太平今日皇州。共惟京牧，昭裔本宗周。好是王春正月，维岳降，膺此神休。尧阶下，蓂存八荚，长应八千秋。优游。兼国计，丰财重谷，首善承流。更刑清讼简，政入歌讴。已副貂蝉眷宠，夸中外，耸动□讴。居恩重，苍生望切，好个富民侯。
句
作者：陈称
朝代：宋
体裁：句

壶浆压境来迎拜，犹记溪山旧主人。
栟榈山
作者：陈称
朝代：宋

名蓝依净境，风物倍精神。翠巘藏山迹，寒潭绝世尘。岭猿吟送月，山鸟语留人。拟学栖真客，林泉老此身。
重登罗浮
作者：陈称
朝代：宋

十里山光翠障开，重游何事意徘徊。石楼自向云中见，仙岛谁知海上来。丹灶尚能含日月，龙潭还解起风雷。天南为郡空华发，十二年间到两回。
题泉州万安桥
作者：陈称
朝代：宋

跨海为桥布石牢，那知直下压灵鳌。基连岛屿规模壮，势截渊潭气象豪。铁马著行横绝漠，玉鲸张鬣露寒涛。缣图已幸天颜照，应得元丰史笔褒。
清溪
作者：陈章
朝代：宋
体裁：七言绝句

沧波万顷无纤尘，沙鸥两两来相亲。主人忘机鸥不去，此时此景皆天真。
句
作者：陈童登
朝代：宋

秋风道上谁青眼，夜雨灯前自白头。
摸鱼儿·仲宣楼赋
作者：陈策
朝代：宋

倚危梯、酹春怀古，轻寒才转花信。江城望极多愁思，前事恼人方寸。湖海兴。算合付元龙，举白浇谈吻。凭高试问。问旧日王郎，依刘有地，何事赋幽愤。沙头路，休记家山远近。宾鸿一去无信。沧波渺渺空归梦，门外北风凄紧。乌帽整。便做得功名，难绿星星鬓。敲吟未稳。又白鹭飞来，垂杨自舞，谁与寄离恨。
摸鱼儿·倚危梯、酹春怀古
作者：陈策
朝代：宋
体裁：词

倚危梯、酹春怀古，轻寒才转花信。
江城望极多愁思，前事恼人方寸。
湖海兴。
算合付元龙，举白浇谈吻。
凭高试问。
问旧日王郎，依刘有地，何事赋幽愤。
沙头路，休记家山远近。
宾鸿一去无信。
沧波渺渺空归梦，门外北风凄紧。
乌帽整。
便做得功名，难绿星星鬓。
敲吟为稳。
又白鹭飞来，垂杨自舞，谁与寄离恨。
满江红·杨花
作者：陈策
朝代：宋
体裁：词

倦绣人闲，恨春去、浅颦轻掠。章台路，雪黏飞燕，带芹穿幕。委地身如游子倦，随风命似佳人薄。叹此花、飞后更无花，情怀恶。心下事，谁堪托。怜老大，伤飘泊。把前回离恨，暗中描摸。又趁扁舟低欲去，可怜世事今非昨。看等闲、飞过女墙来，秋千索。
清虚堂
作者：陈简轩
朝代：宋
体裁：七言律诗

闭门潇洒入窗明，一洗浮生梦幻情。夜月静移花下影，晓风轻度竹间声。天空寥廓人孤坐，地耸高寒鹤不惊。满眼青山云散尽，恍疑身世在蓬瀛。
醉芙蓉
作者：陈简轩
朝代：宋
体裁：七言律诗

璚姬秋宴集蓬壶，酒晕微微上雪酥。笑倚西风浑不定，因临流水欲相扶。绿云香减霜初冷，红玉痕消日又晡。妆镜明朝见真色，不知犹带宿酲无。
句
作者：陈纡
朝代：宋

舍法得才传黼扆，古人驰誉重贤关。
倦寻芳·满簪霜雪
作者：陈纪
朝代：宋
体裁：词

满簪霜雪，一帽尘埃，消几寒食。
手拈梨花，还是年时岑寂。
簌簌落红春似梦，萋萋柔绿愁如织。
怪东君、太匆匆，亦是人间行客。
问几度、五侯传烛，但回首东风，吹尽尘迹。
笑杜陵泪洒，金波如积。
对酒且宽愁意绪，题诗与寄真消息。
待归来，细温存、慰伊相忆。
倦寻芳·郭颐堂寒食无家之感，为赋
作者：陈纪
朝代：宋

满簪霜雪，一帽尘埃，消几寒食。手捻梨花，还是年时岑寂。簌簌落红春似梦，萋萋柔绿愁如织。怪东君、太匆匆，亦是人间行客。问几度、五侯传烛，但回首东风，吹尽尘迹。笑杜陵泪洒，金波如积。对酒且宽愁意绪，题诗与寄真消息。待归来，细温存、慰伊相忆。
倦寻芳（郭颐堂寒食无家之感，为赋）
作者：陈纪
朝代：宋

满簪霜雪，一帽尘埃，消几寒食。手捻梨花，还是年时岑寂。簌簌落红春似梦，萋萋柔绿愁如织。怪东君、太匆匆，亦是人间行客。
问几度、五侯传烛，但回首东风，吹尽尘迹。笑杜陵泪洒，金波如积。对酒且宽悉意绪，题诗与寄真消息。待归来，细温存、慰伊相忆。
初夏
作者：陈纪
朝代：宋
体裁：七言律诗

梅子黄时雨又晴，春衫未脱暑犹轻。天横远岫半眉绿，云漏斜阳一眼明。野树晚风清蝶梦，曲池芳草乱蛙声。浮生嚣寂何穷已，搔首蓬窗感慨生。
和赵华颠梅花
作者：陈纪
朝代：宋

起舞簪花老尚狂，梅花应记旧高阳。蕊宫仙子无尘韵，幽谷佳人有靓妆。斜月半檐微弄影，断桥深夜忽闻香。真成坐对被渠恼，不信先生铁石肠。
和赵华颠梅花
作者：陈纪
朝代：宋

起舞簪花老尚狂，梅花应记旧高阳。
蕊宫仙子无尘韵，幽谷佳人有靓粧。
斜月半檐微弄影，断桥深夜忽闻香。
真成坐对被渠恼，不信先生铁石肠。
哭月桥兄
作者：陈纪
朝代：宋
体裁：五言律诗

前辈风流尽，乡枌孰表仪。如公又凋谢，末俗恐浇漓。幼学皆真践，濒危属近思。端为吾道恸，不但哭吾私。
哭有桥兄
作者：陈纪
朝代：宋

前辈风流尽，乡枌孰表们。
如公又凋谢，末俗恐浇漓。
幼学皆真践，濒危属相思。
端为吾道恸，不但器吾私。
夜宿增江松鹤庵
作者：陈纪
朝代：宋

木落风高夜欲冰，襆衾来此爱幽清。壁灯未灭见花影，山雨忽来闻竹声。谩忆同游期后会，因思往事悟前生。自怜粗带山林骨，坐待寒钟吼五更。
夜宿增江松鹤庵
作者：陈纪
朝代：宋

木落风高夜欲冰，襥衾来此爱幽情。
壁灯未灭见花影，山雨忽来闻竹声。
谩忆同游期后会，因思往事悟前生。
自怜粗带山林骨，坐待寒钟吼五更。
夜宿增江松鹤庵
作者：陈纪
朝代：宋

木落风高夜欲冰，襥衾来此爱幽清。
壁灯未灭见花影，山雨忽来闻竹声。
谩忆同游期后会，因思往事悟前生。
自怜粗带山林骨，坐待寒钟吼五更。
夜梦游一野人家万竹苍寒老翁款留意甚厚予题
作者：陈纪
朝代：宋

一径苍寒长绿筠，鸡声人语隔林闻。
与谁共住只明月，所可论交惟此君。
世事乘除天已定，人生劳逸念中分。
卜邻倘许通来往，分我南山一片云。
夜梦游一野人家万竹苍寒老翁款留意甚厚予题诗赠之独记一联云与谁共住只明月所可论交惟此君觉足成之亦梦中意也
作者：陈纪
朝代：宋
体裁：七言律诗

一径苍寒长绿筠，鸡声人语隔林闻。与谁共住祇明月，所可论交惟此君。世事乘除天已定，人生劳逸念中分。卜邻倘许通来往，分我南山一片云。
夜起
作者：陈纪
朝代：宋

万籁沈沈见息机，轻寒猎猎入单衣。
新霜俗落露痕重，缺月渐高河影微。
村犬惊寒时自吠，水禽失侣夜犹飞。
更须景物完诗句，莫讶更阑未掩扉。
夜起
作者：陈纪
朝代：宋
体裁：七言律诗

万籁沈沈见息机，轻寒猎猎入单衣。新霜欲落露痕重，缺月渐高河影微。村犬惊寒时自吠，水禽失侣夜犹飞。更须景物完诗句，莫讶更阑未掩扉。
寄朱沧洲
作者：陈纪
朝代：宋

不见沧洲已十霜，梦中炯炯此灵光。青山拄杖尚能否，华发与秋俱老苍。夜雨丰湖吟浩荡，夕阳鹤观吊兴亡。通家有子今头白，此意堪君累十觞。
寄朱沧洲
作者：陈纪
朝代：宋

不见沧洲已十霜，梦中炯炯此灵光。
青山拄杖尚能否，华髪与秋俱老苍。
夜雨丰湖吟浩荡，夕阳鹤观弔兴亡。
通家有子今头白，此意堪君累十觞。
念奴娇
作者：陈纪
朝代：宋
体裁：词

断桥流水，见横斜清浅，一枝孤袅。
清气乾坤能有几，都被梅花占了。
玉质生香，冰肌不栗，韵在霜天晓。
林间姑射，高情迥出尘表。
除是孤竹夷齐，商山四皓，与尔方向调。
世上纷纷巡檐者，尔辈何堪一笑。
风雨忧愁，年来何逊，孤负渠多少。
参横月落，有怀付与青鸟。
念奴娇·断桥流水
作者：陈纪
朝代：宋

断桥流水，见横斜清浅，一枝孤袅。
清气干坤能有几，都被梅花占了。
玉质生香，冰肌不栗，韵在霜天晓。
林间姑射，高情迥出尘表。
除是孤竹夷齐，商山四皓，与尔方向调。
世上纷纷巡檐者，尔辈何堪一笑。
风雨忧愁，年来何逊，孤负渠多少。
参横月落，有怀付与青鸟。
念奴娇·梅花
作者：陈纪
朝代：宋

断桥流水，见横斜清浅，一枝孤袅。清气乾坤能有几，都被梅花占了。玉质生香，冰肌不粟，韵在霜天晓。林间姑射，高情迥出尘表。除是孤竹夷齐，商山四皓，与尔方同调。世上纷纷巡檐者，尔辈何堪一笑。风雨忧愁，年来何逊，孤负渠多少。参横月落，有怀付与青鸟。
念奴娇·钓鳌台用东坡赤壁韵。台在亭头海滨。
作者：陈纪
朝代：宋
体裁：词

凭高眺远，见凄凉海国，高秋云物。岛屿沉洋萍几点，漠漠天垂四壁。粟粒太虚，蜉蝣天地，怀抱皆冰雪。清风明月，坐中看我三杰。为爱暮色苍寒，天光上下，舣棹须明发。一片玻璃秋万顷，天外去帆明灭。招手仙人，拍肩居士，散我骑鲸发。钓鳌台上，叫云吹断残月。
念奴娇（梅花）
作者：陈纪
朝代：宋

断桥流水，见横斜清浅，一枝孤袅。清气乾坤能有几，都被梅花占了。玉质生香，冰肌不粟，韵在霜天晓。林间姑射，高情迥出尘表。
除是孤竹夷齐，商山四皓，与尔方同调。世上纷纷巡檐者，尔辈何堪一笑。风雨尤愁，年来何逊，孤负渠多少。参横月落，有怀付与青鸟。
念奴娇（钓鳌台用东坡赤璧韵。台在亭头海滨）
作者：陈纪
朝代：宋

凭高眺远，见凄凉海国，高秋云物。岛屿沈洋萍几点，漠漠天垂四壁。粟粒太虚，蜉蝣天地，怀抱皆冰雪。清风明月，坐中看我三杰。为爱暮色苍寒，天光上下，舣棹须明发。一片玻璃秋万顷，天外去帆明灭。招手仙人，拍肩居士，散我骑鲸发。钓鳌台上，叫云断残月。
挽赵秋晓
作者：陈纪
朝代：宋

年头尾足遗追随，畅饮高歌送落晖。
庚咏每思弹丸句，谈诸常落前锋机。
渐成瓜葛缘方熟，共看茱萸事已非。
数尺茅帘杨柳岸，故应经此尚依依。
挽赵秋晓
作者：陈纪
朝代：宋

摩室与居问亦祥，只言永诀语琅琅。
情知竖了膏盲病，谩试庸翳补演方。
华屋邱山真佝仰，长瓶短管付凄凉。
平生曾赏穷吟者，莫讶术衰人些草。
挽赵秋晓
作者：陈纪
朝代：宋

鹏运南来驻海涯，熟闻诸老说瑰奇。周瓜正接云仍瓞，郗桂骈生父子枝。阅世忽更龙汉劫，盖棺犹见义熙诗。每嗟岭海无英特，况失斯人重可悲。摩室兴居问亦详，祗言永诀语琅琅。情知竖子膏肓病，谩试庸医补泻方。华屋邱山真俛仰，长瓶短管付凄凉。平生曾赏穷吟者，莫讶衔哀入些章。年头岁尾足追随，畅饮高歌送落晖。赓咏每思弹丸句，谈谐常落箭锋机。渐成瓜葛缘方熟，共看茱萸事已非。数尺茅檐杨柳岸，故应经此尚依依。
挽赵秋晓
作者：陈纪
朝代：宋

鹏运南来驻海涯，熟闻诸老说瑰奇。
周瓜正接云仍瓞，郗桂骈生父子枝。
阅世忽更龙汉劫，盖馆独见义臣诗。
每嗟岭海无英特，况失斯人重可悲。
早春有怀亡友秋晓恕斋小山诸公
作者：陈纪
朝代：宋

诗成谁与共赓酬，又绿前汀杜若洲。旧友凋零浑似梦，新春萧索亦如秋。阴晴气候惟供睡，今古乾坤只载愁。我与东风俱是客，肯缘华屋妒山邱。
早春有怀亡友秋晓恕斋小山诸公
作者：陈纪
朝代：宋

诗成谁与共赓酬，又绿前汀杜若洲。
旧友凋零浑似梦，新春萧索亦如秋。
阴晴气候惟供睡，今古干坤只载愁。
我与东风俱是客，肯缘华屋妬山邱。
早春有怀亡友秋晓恕斋小山诸公
作者：陈纪
朝代：宋

诗成谁与共赓酬，又绿前汀桂若洲。
旧友凋零浑似梦，新春萧索亦如秋。
阴晴气候惟共睡，今古乾坤只载愁。
我与东风俱是客，具绿华屋忌山邱。
早秋有怀寄赵华颠
作者：陈纪
朝代：宋
体裁：五言律诗

一叶井梧落，微凉生瘦藤。老兼秋共至，衰与病相仍。砌近虫号枕，檐疏雨翳灯。熏炉对经卷，清似住山僧。
早秋有怀寄赵华颠
作者：陈纪
朝代：宋

一叶井梧落，微凉生瘦藤。
老兼秋共至，衰与病相仍。
砌近蟲号枕，檐疏雨翳灯。
熏炉对经卷，清似住山僧。
早起
作者：陈纪
朝代：宋
体裁：五言律诗

星斗淡欲落，银河白向斜。人间犹梦蚁，树杪已闻鸦。池水偷山影，朝阳禅月华。升沈无限事，秋草满天涯。
早起
作者：陈纪
朝代：宋

星斗淡欲落，银河白向斜。
人间独梦蚁，树杪已闻鸦。
池水偷山影，朝阳禅月华。
升沈无限事，秋草满天涯。
春感
作者：陈纪
朝代：宋

唾壶壮气已休休，呼酒田翁与劝酬。九十日春长是雨，三千丈发总缘愁。棱棱颜面尘埃满，渺渺山河岁月遒。谷饮芝餐皆可饱，人生何必稻粱谋。
春感
作者：陈纪
朝代：宋

唾壶壮气已休休，呼酒田翁与劝酬。
九十日春长是雨，三千丈髪总缘愁。
棱棱颜面尘埃满，渺渺山河岁月遒。
谷饮芝餐皆可饱，人生何必稻粱谋。
春感
作者：陈纪
朝代：宋

唾壶壮气已休休，呼酒田翁与动酬。
九十日春长是雨，三千丈发总缘愁。
棱棱颜面尘埃满，渺渺山河岁月遒。
谷饮芝餐皆可饱，人生何必稻粱谋。
暮春山行
作者：陈纪
朝代：宋

不具看花眼，萧然绿暗邨。
贫来疑笔砚，老去信乾坤。
日澹树无影，潮回草有痕。
诗成鸥没处，鸦外又黄昏。
暮春山行
作者：陈纪
朝代：宋

幽兴忽不惬，山蹊策杖游。林深树叠影，溪涨水重流。对酒愁先醉，看花老却羞。平生倚楼意，搔首转悠悠。不具看花眼，萧然绿暗村。贫来疑笔砚，老去信乾坤。日澹树无影，潮回草有痕。诗成鸥没处，鸦外又黄昏。
暮春山行
作者：陈纪
朝代：宋

幽兴忽不惬，山蹊策杖游。
林深树疊影，溪涨水重流。
对酒愁先醉，看花老却羞。
平生倚楼意，搔首转悠悠。
暮春山行·其一
作者：陈纪
朝代：宋

幽兴忽不惬，山蹊策杖游。林深树叠影，溪涨水重流。对酒愁先醉，看花老却羞。平生倚楼意，搔首转悠悠。
暮春山行·其一
作者：陈纪
朝代：宋

幽兴忽不惬，山蹊策杖游。
林深树迭影，溪涨水重流。
对酒愁先醉，看花老却羞。
平生倚楼意，搔首转悠悠。
暮春山行·其二
作者：陈纪
朝代：宋

不具看花眼，萧然绿暗村。贫来疑笔砚，老去信乾坤。日澹树无影，潮回草有痕。诗成鸥没处，鸦外又黄昏。
暮春山行·其二
作者：陈纪
朝代：宋

不具看花眼，萧然绿暗邨。
贫来疑笔砚，老去信干坤。
日澹树无影，潮回草有痕。
诗成鸥没处，鸦外又黄昏。
梅花
作者：陈纪
朝代：宋

冰霜骨格玉精神，索笑巡檐不厌频。
清瘦绝如人有韵，品题除是笔无尘。
一枝影裏溪山晚，万斛香中天地春。
几度见渠诗便好，此花前世定诗人。
梅花
作者：陈纪
朝代：宋

冰霜骨格玉精神，索笑巡檐不厌频。
清瘦绝如人有韵，品题除是笔无尘。
一枝影裹溪山晚，万斛香中天地春。
几度见渠诗便好，此花前世定诗人。
梅花
作者：陈纪
朝代：宋

冰霜骨格玉精神，索笑巡檐不厌频。清瘦绝如人有韵，品题除是笔无尘。一枝影里溪山晚，万斛香中天地春。几度见渠诗便好，此花前世定诗人。
游深溪龙潭
作者：陈纪
朝代：宋
体裁：五言律诗

危磴上嶙峋，泉声静更闻。雨添三尺水，僧卧半间云。境胜诗难好，林深日易曛。忘言观众妙，一缕起炉熏。
满江红
作者：陈纪
朝代：宋

揽辔埋轮，算不负、苍髯如戟。从争看、横秋一鹗，轩然健翼。只乎天行日月，寸怀与物同苏息。到干今、天定瘴云开，伊谁力。云霄路，金门客。念往事，情何极。把行藏细说，应无惭色。红气上横牛斗剑，梅花不软心肠石。愿此行、珍重不赀躯，无瑕璧。
满江红·凤去台空
作者：陈纪
朝代：宋

凤去台空，庭叶下、嫩寒初透。
人世上、几番风雨，几番重九。
列岫迢迢供远目，晴空荡荡容长袖。
把中年、怀抱更登台，秋知否。
天亦老，山应瘦。
时易失，欢难久。
到于今惟有，黄花依旧。
岁晚凄其诸葛恨，干坤只可渊明酒。
忆坡头、老菊晚香寒，空搔首。
满江红·揽辔埋轮
作者：陈纪
朝代：宋
体裁：词

揽辔埋轮，算不负、苍髯如戟。
人争看、横秋一鹗，轩然健翼。
只手为天行日月，寸怀与物同苏息。
到于今、天定瘴云开，伊谁力。
云霄路，金门客。
念往事，情可极。
把行藏细说，应无惭色。
虹气上横牛斗剑，梅花不软心肠石。
愿此行、珍重不赀躯，无瑕璧。
满江红·重九登增江凤台望崔清献故居
作者：陈纪
朝代：宋
体裁：词

凤去台空，庭叶下、嫩寒初透。人世上、几番风雨，几番重九。列岫迢迢供远目，晴空荡荡容长袖。把中年、怀抱更登台，秋知否。天亦老，山应瘦。时易失，欢难久。到于今惟有，黄花依旧。岁晚凄其诸葛恨，乾坤只可渊明酒。忆坡头、老菊晚香寒，空搔首。
满江红·饯赵佥事
作者：陈纪
朝代：宋

揽辔埋轮，算不负、苍髯如戟。人争看、横秋一鹗，轩然健翼。只手为天行日月，寸怀与物同苏息。到于今、天定瘴云开，伊谁力。云霄路，金门客。念往事，情何极。把行藏细说，应无惭色。虹气上横牛斗剑，梅花不软心肠石。愿此行、珍重不赀躯，无瑕璧。
满江红（重九登增江凤台望崔清献故居）
作者：陈纪
朝代：宋

凤去台空，庭叶下、嫩寒初透。人世上、几番风雨，几番重九。列岫迢供远目，晴空荡荡容长袖。把中年、怀抱更登台，秋知否。
天也老，山应瘦。时易失，欢难久。到于今惟有，黄花依旧。岁晚凄其诸葛恨，乾坤只可渊明酒。忆坡头、老菊晚香寒，空搔首。
甲辰元日
作者：陈纪
朝代：宋

屋角难声一岁分，起搔吟鬓惜芳辰。
江山有恨英雄老，天地无私草木春。
柏叶又倾新岁酒，梅花同是隔年人。
东风着物能多少，写入清诗句句新。
甲辰元日
作者：陈纪
朝代：宋

屋角鸡声一岁分，起搔吟鬓惜芳辰。
江山有恨英雄老，天地无私草木春。
柏叶又倾新岁酒，梅花同是隔年人。
东风着物能多少，写入清诗句句新。
甲辰元日
作者：陈纪
朝代：宋

屋角鸡声一岁分，起搔吟鬓惜芳辰。江山有恨英雄老，天地无私草木春。柏叶又倾新岁酒，梅花同是隔年人。东风著物能多少，写入清诗句句新。
秋怀
作者：陈纪
朝代：宋

书剑飘零学稼迟，吾侪拾此欲安之。
愁怀惯对寒灯话，老态惟应晓镜知。
中散不堪长忤俗，陶潜所好每远时。
西风落日萍花岸，独立苍茫自咏诗。
秋怀
作者：陈纪
朝代：宋

书剑飘零学稼迟，吾侪舍此欲安之。
愁怀惯对寒灯话，老态惟应晓镜知。
中散不堪长忤俗，陶潜所好每违时。
西风落日苹花岸，独立苍茫自咏诗。
秋怀
作者：陈纪
朝代：宋

书剑飘零学稼迟，吾侪舍此欲安之。愁怀惯对寒灯话，老态惟应晓镜知。中散不堪长忤俗，陶潜所好每违时。西风落日蘋花岸，独立苍茫自咏诗。
穷吟
作者：陈纪
朝代：宋

穷吟之外百无功，鬓发萧萧渐已翁。自枕书眠听夜雨，偶披襟去纳雌风。男儿未死身难量，豪杰虽贫气未穷。缓步短筇谁会得，野花啼鸟夕阳红。
穷吟
作者：陈纪
朝代：宋

穷吟之外百无功，鬓发萧萧渐已翁。
自枕书眠听夜雨，偶然襟去纳雌风。
男儿未死身难量，豪杰虽贫气未穷。
缓步短筇谁会得，野花啼鸟夕阳红。
穷吟
作者：陈纪
朝代：宋

穷吟之外百无功，鬓髪萧萧渐已翁。
自枕书眠听夜雨，偶披襟去纳雌风。
男儿未死身难量，豪杰虽贫气未穷。
缓步短筇谁会得，野花啼鸟夕阳红。
舟行
作者：陈纪
朝代：宋
体裁：七言律诗

落日残霞岛屿明，淡烟衰草古今情。青山偏向意中远，白鸟正当吟处横。岁晚梅花和我老，愁来竹叶向谁倾。浪游无奈徂年感，远浦晚风潮又生。
谢谢叠山惠杜诗纸被
作者：陈纪
朝代：宋

贪诗如蜜睡如饧，二贶偕来敢不登。锦轴一编夔府稿，雪衾万杆剡溪藤。朝来诵句能驱疟，夜半眠云称伴僧。只恐痴儿骄踏裂，起来仍唤读书灯。
谢谢疊山惠杜诗纸被
作者：陈纪
朝代：宋

贫诗如蜜睡如锡，二贶偕来敢不登。
锦轴一编变府稿，雪衾万杆剡溪藤。
朝来诵句能驱并，夜半眠云称伴僧。
只恐凝儿骄踏裂，起来仍唤读书灯。
谢谢迭山惠杜诗纸被
作者：陈纪
朝代：宋

贪诗如蜜睡如饧，二贶偕来敢不登。
锦轴一编夔府稿，雪衾万桿剡溪藤。
朝来诵句能驱疟，夜半眠云称伴僧。
只恐痴儿骄踏裂，起来仍唤读书灯。
贺新郎·听琵琶
作者：陈纪
朝代：宋

趁拍哀弦促。听泠泠、弦间细语，手间推覆。莺语间关花底滑，急雨斜穿梧竹。又涧底、松风簌簌。铁拨鹍弦春夜永，对金钗钟乳人如玉。敲象板，剪银烛。六么声断凉州续。怅梅花、岁晚天寒，佳人空谷。有限弦声无限意，沦落天涯幽独。顿唤起、闲愁千斛。贺老定场无处问，到如今，只鼓昭君曲。呼羯鼓，泻醽醁。
贺新郎·趁拍哀弦促
作者：陈纪
朝代：宋
体裁：词

趁拍哀弦促。听泠泠、弦间细语，手间推覆。莺语间关花底滑，急雨斜穿梧竹。又涧底、松风簌簌。铁拨鵾弦春夜永，对金钗锺乳人如玉。敲象板，翦银烛。六么声断凉州续。怅梅花、岁晚天寒，佳人空谷。有限弦声无限意，沦落天涯幽独。顿唤起、闲愁千斛。贺老定场无处问，到如今，只鼓昭君曲。呼羯鼓，泻醽醁。
贺新郎（听琵琶）
作者：陈纪
朝代：宋

趁拍哀弦促。听冷冷、弦间细语，手间推覆。莺语间关花底滑，急雨斜穿梧竹。又涧底、松风簌簌。铁拨鹍弦春夜永，对金钗钟乳人如玉。敲象板，翦银烛。六么声断凉州续。怅梅花、岁晚天寒，佳人空谷。有限弦声无限意，沦落天涯幽独。顿唤起、闲愁千斛。贺老定场无处问，到如今、只鼓昭君曲。呼羯鼓，泻醽醁。
輓赵秋晓·其一
作者：陈纪
朝代：宋
体裁：七言律诗

鹏运南来驻海涯，熟闻诸老说瑰奇。周瓜正接云仍瓞，郗桂骈生父子枝。阅世忽更龙汉劫，盖棺犹见义熙诗。每嗟岭海无英特，况失斯人重可悲。
輓赵秋晓·其三
作者：陈纪
朝代：宋
体裁：七言律诗

年头岁尾足追随，畅饮高歌送落晖。赓咏每思弹丸句，谈谐常落箭锋机。渐成瓜葛缘方熟，共看茱萸事已非。数尺茅檐杨柳岸，故应经此尚依依。
輓赵秋晓·其二
作者：陈纪
朝代：宋
体裁：七言律诗

摩室兴居问亦详，祗言永诀语琅琅。情知竖子膏肓病，谩试庸医补泻方。华屋邱山真俛仰，长瓶短管付凄凉。平生曾赏穷吟者，莫讶衔哀入些章。
雨中出廓
作者：陈纪
朝代：宋

幽人宁免俗，踸踔且泥行。
云过溪流动，雨余池草生。
长身成跼蹐，暮景学将迎。
应被邻翁笑，有田胡不耕。
雨中出廓
作者：陈纪
朝代：宋

幽人宁免俗，踸踔且泥行。云过溪流动，雨馀池草生。长身成局蹐，暮景学将迎。应被邻翁笑，有田胡不耕。
雨中出廓
作者：陈纪
朝代：宋

幽人宁免俗，踸踔且泥行。
云过溪流动，雨馀池草生。
长身成跼蹐，暮景学将迎。
应被炮翁笑，有田胡不耕。
题李竹隠山斋
作者：陈纪
朝代：宋
体裁：七言律诗

法界人寰共一邱，欲穷远目更登楼。苍藤碧藓树容晚，凉月好风山意秋。莎径荒寒闻鹤唳，竹丛摇落见渔舟。一声横笛碧天暮，诗在沧波芦荻洲。
饮黎希明赴与学教论
作者：陈纪
朝代：宋

冷官仍冷地，况味淡于僧。
泮水无一亩，乱山知岁憎。
树云侵绛帐，山雨翳青灯。
若有登临句，寄予能不能。
饯黎希明赴兴宁教谕
作者：陈纪
朝代：宋
体裁：五言律诗

冷官仍冷地，况味淡于僧。泮水无一亩，乱山知几层。树云侵绛帐，山雨翳青灯。若有登临句，寄予能不能。
齐天乐（蝉）
作者：陈纪
朝代：宋

夕阳门巷荒城曲，清间早鸣秋树。薄翦绡衣，凉生鬓影，独饮天边风露。朝朝暮暮。奈一度凄吟，一番凄楚。尚有残声，蓦然飞过别枝去。
齐宫往事谩省，行人犹与说，当时齐女。雨歇空山，月笼古柳，仿佛旧曾听处。离情正苦。甚懒拂笺，倦拈琴谱。满地霜红，浅，莎寻蜕羽。
中秋朋和桃源夫人
作者：陈纯
朝代：宋
体裁：五言律诗

仙源尝误到，羁思正萧然。秋静夜方静，月圆人更圆。清尊歌越调，仙棹泛晴川。幽意知多少，重重类楚绵。
句
作者：陈纯
朝代：宋

莫辞终夕看，动是隔年期。
留题霍山应圣公庙
作者：陈纲
朝代：宋

峻极巍峨势望雄，层峦叠嶂翠重重。为神有感兴唐祚，作镇无疆福晋封。材产十州资构厦，泉分数邑润耕农。幽岩旧榻高人隐，绝顶遗坟古帝踪。欲雨片云生峭壁，未明先日照危峰。断崖当午晴雷震，深壑经秋积霭浓。樵去每逢游洞鹿，僧禅时见戏潭龙。名光祀典传千载，仰祝牲牢致享恭。
留题霍山应圣公庙
作者：陈纲
朝代：宋

峻极巍峨势望雄，层峦迭嶂翠重重。
为神有感兴唐祚，作镇无疆福晋封。
材产十州资构厦，泉分数邑润耕农。
幽岩旧榻高人隠，绝顶遗坟古帝踪。
欲雨片云生峭壁，未明先日照危峰。
断崖当午晴雷震，深壑经秋积霭浓。
樵去每逢游洞鹿，僧禅时见戏潭龙。
名光祀典传千载，仰祝牲牢致享恭。
归田
作者：陈绍年
朝代：宋

咫尺天关隔，丹心空上书。
便随迁客返，还就野人居。
竹裏烟喧雀，溪头沙泛鱼。
飞泉观物性，俯仰自舒徐。
归田
作者：陈绍年
朝代：宋

咫尺天关隔，丹心空上书。便随迁客返，还就野人居。竹里烟喧雀，溪头沙汎鱼。飞泉观物性，俯仰自舒徐。
归田
作者：陈绍年
朝代：宋

咫尺天关隔，丹心空上书。
便随迁客返，还就野人居。
竹里烟喧雀，溪头沙泛鱼。
飞泉观物性，俯仰自舒徐。
句
作者：陈绎
朝代：宋

榕叶堂前生昼阴。
寿昌寺碧溪轩
作者：陈绎
朝代：宋

萧疏华薄隐山村，清浅浮桁带郭门。竹倚栏杆水边寺，兴来题作碧溪轩。
寿昌寺碧溪轩
作者：陈绎
朝代：宋

萧疏华薄隠山村，清浅浮桁带郭门。
竹倚栏桿水边寺，兴来题作碧溪轩。
游南雁
作者：陈经正
朝代：宋
体裁：七言律诗

雨晴华表插无孤，雾散丹霞落雁湖。洞窈不知红日过，峰危倩得白云扶。人间谁道无蓬岛，天地分明有画图。山鸟罔知人未醒，隔林款款唤提壶。
南雁山
作者：陈经邦
朝代：宋
体裁：七言律诗

老从神武挂尘冠，要与傍人分碧山。障落风前排集雁，影翻日下舞双鸾。云间隔断尘寰杳，月牖光通宇宙宽。安得此身生羽翼，朗吟飞过万峰间。
登高
作者：陈绛
朝代：宋

劝君莫辞满酌酒，瑶林琼木皆良友。就中此会难暂忘，一年两经九月九。茱萸含香又满头，黄菊飘英再盈手。清欢未见玉山颓，高空任待金乌走。落帽声名何足取，孟嘉一会登龙首。梅仙耳热遗我诗，诗笔如椽胆如斗。
登高
作者：陈绛
朝代：宋

劝君莫辞满酌酒，瑶林琼木皆良友。
就中此会难暂忘，一年两经九月九。
茱萸含香又满头，黄菊飘英再盈手。
清欢未见玉山颓，高空任待金乌走。
落帽声名何足取，孟嘉一会登龙首。
梅僊耳热遗我诗，诗笔如椽胆如斗。
经浯溪元次山旧隐
作者：陈统
朝代：宋

次山曾此隐，溪壑水清漪。
废宅羣山合，高名千古垂。
修篁森钓渚，乐石耸丰碑。
唯有乔林色，苍苍似昔时。
经浯溪元次山旧隐
作者：陈统
朝代：宋

次山曾此隐，溪壑水清漪。废宅群山合，高名千古垂。修篁森钓渚，乐石耸丰碑。唯有乔林色，苍苍似昔时。
读元颜二公中兴颂碑
作者：陈统
朝代：宋
体裁：七言律诗

中兴碑颂□峥嵘，三百年来蠹不生。湘水无穷流善价，□山长在耸高名。文传幼妇词原赡，翰洒崩云笔力精。按部舣舟思访古，拂尘珍赏眼偏明。
挽赵秋晓
作者：陈继善
朝代：宋
体裁：五言律诗

灯火南城夜，春风借齿牙。阿蒙曾刮目，文举幸通家。尚渴霏霏诲，翻成起起嗟。向来觞咏地，衰柳夕阳斜。
齐山
作者：陈续
朝代：宋

齐山压清溪，苍崖浸老碧。山半古招提，高堂敞虚寂。携壶上翠微，雅致何今昔。谁知一笑间，俯仰成陈迹。
齐山·其一
作者：陈续
朝代：宋
体裁：五言绝句

齐山压清溪，苍崖浸老碧。山半古招提，高堂敞虚寂。
齐山·其二
作者：陈续
朝代：宋
体裁：五言绝句

携壶上翠微，雅致何今昔。谁知一笑间，俯仰成陈迹。
句
作者：陈羽
朝代：宋

中朝驸马何平叔，南国佳人陆士龙。
吴城览古
作者：陈羽
朝代：宋
体裁：七言绝句

吴王旧国水烟空，香径无人兰叶红。春色似怜歌舞地，年年先发馆娃宫。
城下闻夷歌
作者：陈羽
朝代：宋

犍为城下䍧牱路，空冢滩西贾客舟。此夜可怜江上月，夷歌铜鼓不胜愁。
城下闻夷歌
作者：陈羽
朝代：宋
体裁：七言绝句

犍为城下牂牱路，空冢滩西贾客舟。此夜可怜江上月，夷歌铜鼓不胜愁。
姑苏台览古
作者：陈羽
朝代：宋
体裁：七言绝句

忆昔吴王争霸日，歌谣满耳上苏台。三千宫女看花处，人静台空花自开。
宿淮阴县作
作者：陈羽
朝代：宋
体裁：七言绝句

秋灯点点淮阴市，楚客连樯宿淮水。夜深风起鱼鳖腥，韩信祠堂月明里。
宿淮阴县作
作者：陈羽
朝代：宋

秋灯点点淮阴市，楚客连樯宿淮水。
夜深风起鱼鼈腥，韩信祠堂月明裏。
小苑春望宫池柳色（一作御沟新柳）
作者：陈羽
朝代：宋
体裁：五言排律

宛宛如丝柳，含黄一望新。未成沟上暗，且向日边春。袅娜方遮水，低迷欲醉人。托空芳郁郁，逐溜影鳞鳞。弄水滋宵露，垂枝染夕尘。夹堤连太液，还似映天津。
广陵秋夜月
作者：陈羽
朝代：宋
体裁：七言绝句

霜落寒空月上楼，月中歌吹满扬州。相看醉舞倡楼月，不觉隋家陵树秋。
旅次沔阳，闻克复，而用师者穷兵黩武，因书简之
作者：陈羽
朝代：宋
体裁：七言绝句

江上烟消汉水清，王师大破绿林兵。干戈用尽人成血，韩信空传壮士名。
春暖
作者：陈羽
朝代：宋
体裁：五言绝句

东风吹暖气，消散入晴天。渐变池塘色，欲生杨柳烟。
杂歌谣辞。步虚词
作者：陈羽
朝代：宋

汉武清斋读鼎书，内官扶上画云车。坛上月明宫殿闭，仰看星斗礼空虚。
梓州与温商夜别
作者：陈羽
朝代：宋

凤凰城裏花时别，玄武江边月下逢。
客舍莫辞先买酒，相门曾忝共登龙。
近风骚屑千家竹，隔水悠扬五夜钟。
明日又行西蜀路，不堪天际远山重。
梓州与温商夜别
作者：陈羽
朝代：宋

凤凰城里花时别，玄武江边月下逢。客舍莫辞先买酒，相门曾忝共登龙。近风骚屑千家竹，隔水悠扬五夜钟。明日又行西蜀路，不堪天际远山重。
梓州与温商夜别（一作夜别温商梓州）
作者：陈羽
朝代：宋

凤凰城里花时别，玄武江边月下逢。客舍莫辞先买酒，相门曾忝共登龙。迎风骚屑千家竹，隔水悠扬午夜钟。明日又行西蜀路，不堪天际远山重。
琴曲歌辞：湘妃怨
作者：陈羽
朝代：宋

二妃怨处云沉沉，二妃哭处湘水深。商人酒滴庙前草，萧飒风生斑竹林。
长相思·相思长相思
作者：陈羽
朝代：宋
体裁：乐府曲辞

相思长相思，相思无限极。相思苦相思，相思损容色。容色真可惜，相思不可彻。日日长相思，相思肠断绝。肠断绝，泪还续，闲人莫作相思曲。
隠居
作者：陈羽
朝代：宋
体裁：七言绝句

稚子新能编笋笠，山妻旧解补荷衣。秋山隔岸清猿叫，湖水当门白鸟飞。
借榻竹庵
作者：陈翊
朝代：宋
体裁：古风

短筇穿秋云，杳霭杂雨意。林梢响脱叶，虹影挟夕霁。安栖一枝禅，静寄三径地。青薜蟠弱龙，紫栗缩寒猬。游息屏百营，偃仰得佳睡。靖惟天地间，岁月脱如蜕。三彭伐一真，六凿纷小智。居然蜗战角，在处牛穿鼻。驱驰赤白丸，百年等儿戏。岂知闲中天，意到即超诣。灯光续佛照，石响清夜气。愿言住庵人，万事付衲被。食肉尸陀林，渠自有正味。但怀不退转，便到佛地位。请参诗中禅，一语当千倡。
和元耘轩赋木蕖来字韵
作者：陈翊
朝代：宋
体裁：古风

碧树笼秋池，锦帐迎风开。水光曳倒影，矮菊纷舆台。春风木芍药，是花岂云来。淡妆绝脂粉，独秀墙之隈。彷佛秦与虢，上马犹徘徊。持以赠美人，斜插乌云堆。
夜坐即事遣兴
作者：陈翊
朝代：宋
体裁：五言律诗

小阁暮云远，乱山黄叶稀。斗低天轴动，霜冷月魂飞。爱客樽常满，寻诗带减围。庭乌绕高树，游子亦思归。
寒窗赋
作者：陈翊
朝代：宋
体裁：七言律诗

虚室玲珑别有天，晦明每被物情迁。几番黄叶送秋色，屡对青灯分夜烟。隙小风尖鸣淅沥，纸轻雪急响清圆。更阑人静疑无月，且与梅花借月眠。
晓行
作者：陈翊
朝代：宋

客梦正无凭，喧呼睡不能。
月移篷背雪，人远岸头灯。
樯影浮寒水，篙声碎断冰。
狸奴浑未觉，余暖恋青绫。
晓行
作者：陈翊
朝代：宋

客梦正无凭，喧呼睡不能。月移篷背雪，人远岸头灯。樯影浮寒水，篙声碎断冰。狸奴浑未觉，馀煖恋青绫。
甲申仲冬侍亲由行在所还毗陵舟泊村渚
作者：陈翊
朝代：宋
体裁：五言律诗

日暮成孤泊，栖迟得小安。雪融沙觜露，云拂雁翎寒。过橹冰痕薄，通村水汊宽。诗情如废井，剩觉起微澜。
短篷
作者：陈翊
朝代：宋
体裁：五言律诗

水屋入花屿，春山来画图。片帆齐远树，落日半平芜。风紧溪声急，桥危岸势孤。薄游无一事，幽鸟唤提壶。
桐竹君咏
作者：陈翥
朝代：宋
体裁：古风

高桐凌紫霞，修篁拂碧云。吾常居其间，自号桐竹君。不解仿俗利，所希脱世纷。会交但文学，启谈皆典坟。吁嗟机巧徒，反道胡足云。
桐竹君咏
作者：陈翥
朝代：宋

高桐凌紫霞，修篁拂碧云。
吾常居其间，自号桐竹君。
不解倣俗利，所希脱世纷。
会交但文学，启谈皆典坟。
西山桐十咏·桐乳
作者：陈翥
朝代：宋

吾有西山桐，厥实状如乳。含房隐绿叶，致巢来翠羽。外滑自为穗，中虚不可数。轻渐曝秋阳，重即濡绵雨。霜后威气裂，随风到烟坞。虽非松柏子，受命亦知土。谁能好琴瑟，种之向春圃。始知非凡材，诸木岂予伍。
西山桐十咏·桐乳
作者：陈翥
朝代：宋

吾有西山桐，厥实状如乳。
含房隠绿叶，致巢来翠羽。
外滑自为穗，中虚不可数。
轻渐曝秋阳，重即濡绵雨。
霜后威气裂，随风到烟坞。
虽非松柏子，受命亦知土。
谁能好琴瑟，种之向春圃。
始知非凡材，诸木岂予伍。
西山桐十咏·桐叶
作者：陈翥
朝代：宋

吾有西山桐，下临百丈溪。布叶虽迟迟，庇根亦萋萋。密类张翠幄，青堪剪封圭。滑泽经日久，濡毳随干跻。近风带影动，坠雨向身低。宁隐凡鸟巢，自蔽仪凤栖。松柏徒尔顽，蒲柳空思齐。但有知心时，应使常弗迷。
西山桐十咏·桐叶
作者：陈翥
朝代：宋

吾有西山桐，下临百丈溪。
布叶虽迟迟，庇根亦萋萋。
密类张翠幄，青堪翦封圭。
滑泽经日久，濡毳随干跻。
近风带影动，坠雨向身低。
宁隐凡鸟巢，自蔽仪凤栖。
松柏徒尔顽，蒲柳空思齐。
但有知心时，应使常弗迷。
西山桐十咏·桐叶
作者：陈翥
朝代：宋

吾有西山桐，下临百丈溪。
布叶虽迟迟，庇根亦萋萋。
密类张翠幄，青堪翦封圭。
滑泽经日久，濡毳随干跻。
近风带影动，坠雨向身低。
宁隠凡鸟巢，自蔽仪凤栖。
松柏徒尔顽，蒲柳空思齐。
但有知心时，应使常弗迷。
西山桐十咏·桐孤
作者：陈翥
朝代：宋

高梧已繁盛，萧萧西山陇。
毳叶竟开展，孙枝自森耸。
擅美推东南，滋荣藉萋菶。
不能容燕雀，只许栖鸾凤。
宁入吴人爨，堪随伯禹贡。
雨露时加润，霜雪胡为冻。
况有奇特材，足任雅琴用。
中今太古音，可美清风颂。
西山桐十咏·桐孤
作者：陈翥
朝代：宋
体裁：古风

高梧已繁盛，萧萧西山陇。毳叶竟开展，孙枝自森耸。擅美推东南，滋荣藉萋菶。不能容燕雀，只许栖鸾凤。宁入吴人爨，堪随伯禹贡。雨露时加润，霜雪胡为冻。况有奇特材，足任雅琴用。中含太古音，可美清风颂。
西山桐十咏·桐径
作者：陈翥
朝代：宋

时人羡桃李，下自成蹊径。而我爱梧桐，亦以成乎性。中平端队道，还往非辽夐。直入无攲斜，横延亦径挺。月夕叶影碎，春暮花光映。清朝濛露湿，落日随烟暝。不使草蔓滋，任从根裂迸。堪诣蒋诩徒，惟任蓬蒿盛。
西山桐十咏·桐径
作者：陈翥
朝代：宋

时人羡桃李，下自成蹊径。
而我爱梧桐，亦以成乎性。
中平端队道，还往非辽夐。
直入无欹斜，横延亦径挺。
月夕叶景碎，春暮花光映。
清朝蒙露湿，落日随烟暝。
不使草蔓滋，任从根裂迸。
堪诣蒋诩徒，惟任蓬蒿盛。
西山桐十咏·桐径
作者：陈翥
朝代：宋

时人羡桃李，下自成蹊径。
而我爱梧桐，亦以成乎性。
中平端队道，还往非辽敻。
直入无欹斜，横延亦径挺。
月夕叶影碎，春暮花光映。
清朝蒙露湿，落日随烟暝。
不使草蔓滋，任从根裂迸。
堪诣蒋诩徒，惟任蓬蒿盛。
西山桐十咏·桐根
作者：陈翥
朝代：宋

吾有西山桐，密邻桃与李。
得地自行根，受芘逾高藟。
上濯春云膏，下滋醴泉髓。
盘结侔循环，岐分类枝体。
乘虚肌体大，坟涨土脉起。
扶疏向山壤，蔓衍出林地。
愿偕久深固，无为半生死。
倘仪大厦材，合抑由兹始。
西山桐十咏·桐根
作者：陈翥
朝代：宋
体裁：古风

吾有西山桐，密邻桃与李。得地自行根，受芘逾高藟。上濯春云膏，下滋醴泉髓。盘结侔循环，岐分类枝体。乘虚肌体大，坟涨土脉起。扶疏向山壤，蔓衍出林地。愿偕久深固，无为半生死。倘仪大厦材，合抱由兹始。
西山桐十咏·桐栽
作者：陈翥
朝代：宋

吾有西山桐，栽之未盈握。所得从野人，移来自乔岳。节凝叶尚秘，根疏土自剥。匪为待篱鴳，庸将栖鸑鷟。异日成茂林，论材谁见擢。巨则为栋梁，微亦任楹桷。仍堪雅琴器，奏之反淳朴。大匠如顾怜，委躯愿雕斲。
西山桐十咏·桐栽
作者：陈翥
朝代：宋

吾有西山桐，栽之未盈握。
所得从野人，移来自乔岳。
节凝叶尚秘，根疏土自剥。
匪为待篱鷃，庸将栖鸑鷟。
异日成茂林，论材谁见擢。
巨则为栋梁，微亦任楹桷。
仍堪雅琴器，奏之反淳朴。
大匠如顾怜，委躯愿雕斲。
西山桐十咏·桐花
作者：陈翥
朝代：宋

吾有西山桐，桐盛茂其花。
香心自蝶恋，缥缈带无涯。
白者含秀色，粲如凝瑶华。
紫者吐芳英，烂若舒朝霞。
素奈亦足拟，红杏宁相加。
世但贵丹药，夭艳资骄著。
歌管绕庭槛，翫赏成矜夸。
倘或求美材，为尔长所嗟。
西山桐十咏·桐花
作者：陈翥
朝代：宋

吾有西山桐，桐盛茂其花。香心自蝶恋，缥缈带无涯。白者含秀色，粲如凝瑶华。紫者吐芳英，烂若舒朝霞。素柰亦足拟，红杏宁相加。世但贵丹药，夭艳资骄奢。歌管绕庭槛，玩赏成矜誇。倘或求美材，为尔长所嗟。
西山桐十咏·桐花
作者：陈翥
朝代：宋

吾有西山桐，桐盛茂其花。
香心自蝶恋，缥缈带无涯。
白者含秀色，粲如凝瑶华。
紫者吐芳英，烂若舒朝霞。
素柰亦足拟，红杏宁相加。
世但贵丹药，夭艷资骄奢。
歌管绕庭槛，翫赏成矜夸。
倘或求美材，为尔长所嗟。
西山桐十咏·桐阴
作者：陈翥
朝代：宋

枝软自相交，叶荣更分茂。
所得成清阴，仍宜当白昼。
荫疑翠帟展，翳若繁云覆。
日午密影叠，风摇碎花漏。
冷不蔽空井，高堪在庭甃。
吾木闲野人，受乐忘茕疚。
亭亭类张盖，翼翼如层构。
月夕独裴回，犹思一重复。
西山桐十咏·桐阴
作者：陈翥
朝代：宋

枝软自相交，叶荣更分茂。所得成清阴，仍宜当白昼。荫疑翠帟展，翳若繁云覆。日午密影叠，风摇碎花漏。冷不蔽空井，高堪在庭甃。吾本闲野人，受乐忘茕疚。亭亭类张盖，翼翼如层构。月夕独裴回，犹思一重复。
西山桐十咏·桐阴
作者：陈翥
朝代：宋

枝软自相交，叶荣更分茂。
所得成清阴，仍宜当白昼。
荫疑翠帟展，翳若繁云覆。
日午密影迭，风摇碎花漏。
冷不蔽空井，高堪在庭甃。
吾本闲野人，受乐忘茕疚。
亭亭类张盖，翼翼如层构。
月夕独裴回，犹思一重復。
西山桐十咏·桐风
作者：陈翥
朝代：宋

分材植梧桐，桐茂成翠林。日日来轻风，时时自登临。拂干动微毳，吹叶破圆阴。虚凉可解愠，轻鼓如调琴。莫传独鹄操，愿述栖凤吟。岂羞楚襄王，兰台堪披襟。亦陋陶隐居，高阁听松音。无为摇落意，慰我休閒心。
西山桐十咏·桐风
作者：陈翥
朝代：宋

分材植梧桐，桐茂成翠林。
日日来轻风，时时自登临。
拂干动微毳，吹叶破圆阴。
虚凉可解愠，轻鼓如调琴。
莫传独鹄操，愿述栖凤吟。
岂羞楚襄王，兰台堪披襟。
亦陋陶隠居，高阁听松音。
无为摇落意，慰我休閒心。
与二三友游天庆观
作者：陈耆卿
朝代：宋
体裁：七言律诗

适兴相携步晚凉，琳宫因得纵徜徉。月翻杨柳尽头影，风擢芙蓉闹处香。纵论从来难得友，清游似此喜逢场。石栏坐久笑分袂，无酒浑疑在醉乡。
东郊
作者：陈耆卿
朝代：宋
体裁：五言律诗

要拓郊原眼，短筇扶我东。秧寒针怯水，麦熟浪酣风。古寺荒烟外，孤禽落照中。得醪嫌独醉，犹及灌园翁。
九日阻雨晚晴二首
作者：陈耆卿
朝代：宋

年年此日竞跻攀，今日柴门雨遣关。
不见白衣人送酒，难偕鸟帽客登山。
鸦声不断遥天暮，鸟影争乃落照间。
未识明年谁健在，逢时只合暂开颜。
九日阻雨晚晴二首
作者：陈耆卿
朝代：宋

秋气重阳故故深，临栏极目一披襟。紫萸黄菊常年事，冷雨凄风此日心。节物将迎人易老，尘埃追逐我难任。笑驱万虑归何有，独自低头课楚吟。年年此日竞跻攀，今日柴门雨遣关。不见白衣人送酒，难偕乌帽客登山。鸦声不断遥天暮，鸟影争回落照间。未识明年谁健在，逢时只合暂开颜。
九日阻雨晚晴二首·其一
作者：陈耆卿
朝代：宋
体裁：古风

秋气重阳故故深，临栏极目一披襟。紫萸黄菊常年事，冷雨凄风此日心。节物将迎人易老，尘埃追逐我难任。笑驱万虑归何有，独自低头课楚吟。
九日阻雨晚晴二首·其二
作者：陈耆卿
朝代：宋

年年此日竞跻攀，今日柴门雨遣关。不见白衣人送酒，难偕乌帽客登山。鸦声不断遥天暮，鸟影争回落照间。未识明年谁健在，逢时只合暂开颜。
九日阻雨晚晴二首·其二
作者：陈耆卿
朝代：宋

年年此日竞跻攀，今日柴门雨遣关。
不见白衣人送酒，难偕乌帽客登山。
鸦声不断遥天暮，鸟影争迴落照间。
未识明年谁健在，逢时只合暂开颜。
代和陈郎中丹桂三首
作者：陈耆卿
朝代：宋

千古陵阳芳桂丛，凌风擎出蕊珠宫。渥丹自是天然质，不学桃花点注红。春兰愧死菊羞黄，世上龙涎不敢香。独有含香人晚步，支筇一笑倚斜阳。露沐烟梳冉冉时，朗然新月似蛾眉。傍人尽向天边觅，不信蟾宫在树枝。
代和陈郎中丹桂三首·其一
作者：陈耆卿
朝代：宋
体裁：七言绝句

千古陵阳芳桂丛，凌风擎出蕊珠宫。渥丹自是天然质，不学桃花点注红。
代和陈郎中丹桂三首·其三
作者：陈耆卿
朝代：宋
体裁：七言绝句

露沐烟梳冉冉时，朗然新月似蛾眉。傍人尽向天边觅，不信蟾宫在树枝。
代和陈郎中丹桂三首·其二
作者：陈耆卿
朝代：宋

春兰媿死菊羞黄，世上龙涎不敢香。
独有含香人晚步，搘筇一笑倚斜阳。
代和陈郎中丹桂三首·其二
作者：陈耆卿
朝代：宋

春兰愧死菊羞黄，世上龙涎不敢香。独有含香人晚步，支筇一笑倚斜阳。
代挽何知县二首
作者：陈耆卿
朝代：宋

一第声名动冕旒，渊源家学自梁丘。谁知雨化青衿日，最解风驰紫塞秋。幕府石洪嗟不作，河阳潘岳竟成休。雁行无复云边讯，愁绝萱堂正白头。才非似舅辱心知，露豁襟期喜溢眉。县组秦淮久依托，宾筵建邺又追随。闻君驯雉未多日，洎我分鱼已后时。徒对弦歌诵遗爱，西风涕泪强裁诗。
代挽何知县二首
作者：陈耆卿
朝代：宋

一第声名动冕旒，渊源家学自梁丘。
谁知雨化青衿日，最解风驰紫塞秋。
幕府石洪嗟不作，河阳潘岳竟成要。
雁行无复云边讯，愁绝萱堂正白头。
代挽何知县二首·其一
作者：陈耆卿
朝代：宋

一第声名动冕旒，渊源家学自梁丘。谁知雨化青衿日，最解风驰紫塞秋。幕府石洪嗟不作，河阳潘岳竟成休。雁行无复云边讯，愁绝萱堂正白头。
代挽何知县二首·其一
作者：陈耆卿
朝代：宋

一第声名动冕旒，渊源家学自梁丘。
谁知雨化青衿日，最解风驰紫塞秋。
幕府石洪嗟不作，河阳潘岳竟成休。
鴈行无復云边讯，愁绝萱堂正白头。
代挽何知县二首·其二
作者：陈耆卿
朝代：宋

才非似舅辱心知，露豁襟期喜溢眉。县组秦淮久依托，宾筵建邺又追随。闻君驯雉未多日，洎我分鱼已后时。徒对弦歌诵遗爱，西风涕泪强裁诗。
代挽何知县二首·其二
作者：陈耆卿
朝代：宋

才非似舅辱心知，露豁襟期喜溢眉。
县组秦淮久依託，宾筵建邺又追随。
闻君驯雉未多日，洎我分鱼已后时。
徒对絃歌诵遗爱，西风涕泪强裁诗。
以新凉入郊墟为韵简叶孟我丈
作者：陈耆卿
朝代：宋

日月不相贷，四序如昏晨。话秋即秋随，化工一何神。今年既悲秋，明年复怀春。人心有去来，天道无故新。警夜听鸣蛩，聒午闻啼螀。不知谁使令，万态俱悠扬。宋玉辩已非，欧阳赋何忙。正念有冰壶，日日如此凉。世事如车轮，可旋不可执。得者未须歌，失者何劳泣。我观人心躁，甚如西风急。役役几时休，山林可深入。平生一饱足，大宴非珍肴。秋月拓绮罗，秋风奏笙匏。问此有何乐，无乐乐乃高。琴书足匡坐，干旌谢在郊。萧散不耐事，常甘宾客疏。不见叶夫子，我心却踌躇。愿勿寒前盟，相从带经锄。羲黄未埃尘，周孔不丘墟。
以新凉入郊墟为韵简叶孟我丈·其一
作者：陈耆卿
朝代：宋

日月不相贷，四序如昏晨。话秋即秋随，化工一何神。今年既悲秋，明年复怀春。人心有去来，天道无故新。
以新凉入郊墟为韵简叶孟我丈·其一
作者：陈耆卿
朝代：宋

日月不相贷，四序如昏晨。
话秋即秋随，化工一何神。
今年既悲秋，明年復怀春。
人心有去来，天道无故新。
以新凉入郊墟为韵简叶孟我丈·其三
作者：陈耆卿
朝代：宋
体裁：古风

世事如车轮，可旋不可执。得者未须歌，失者何劳泣。我观人心躁，甚如西风急。役役几时休，山林可深入。
以新凉入郊墟为韵简叶孟我丈·其二
作者：陈耆卿
朝代：宋
体裁：古风

警夜听鸣蛩，聒午闻啼螀。不知谁使令，万态俱悠扬。宋玉辩已非，欧阳赋何忙。正念有冰壶，日日如此凉。
以新凉入郊墟为韵简叶孟我丈·其五
作者：陈耆卿
朝代：宋

萧散不耐事，常甘宾客疎。
不见叶夫子，我心却踌躇。
愿勿寒前盟，相从带经锄。
羲黄未埃尘，周孔不丘墟。
以新凉入郊墟为韵简叶孟我丈·其五
作者：陈耆卿
朝代：宋

萧散不耐事，常甘宾客疏。不见叶夫子，我心却踌躇。愿勿寒前盟，相从带经锄。羲黄未埃尘，周孔不丘墟。
以新凉入郊墟为韵简叶孟我丈·其四
作者：陈耆卿
朝代：宋
体裁：古风

平生一饱足，大宴非珍肴。秋月拓绮罗，秋风奏笙匏。问此有何乐，无乐乐乃高。琴书足匡坐，干旌谢在郊。
似村
作者：陈耆卿
朝代：宋

缚茅本不傍孤村，尽日焚香深闭门。陌上红尘高没马，谁知巢父个中存。
似村
作者：陈耆卿
朝代：宋

缚茅本不傍孤村，尽日焚香深闭门。
陌上红尘高没马，谁知巢父箇中存。
和清臣病后韵
作者：陈耆卿
朝代：宋
体裁：七言律诗

契阔芝眉两月中，往寻一笑思春融。知君近日能寻乐，款我昨宵多发蒙。快得联诗到侯喜，何当载酒过扬雄。交情须作霜松老，莫学翻翻桃李风。
和芥庵韵
作者：陈耆卿
朝代：宋

孟轲谈一本，孔子号无我。
圣贤超警趣，不作流俗堕。
故能贯堪舆，中立而不颇。
黄冠宗无为，衲子只打坐。
言若高峭甚，又与圣贤左。
须于真实处，大海稳扶柁。
须于疑似间，曲户牢着锁。
世道震遂泥，人心履俱跛。
竞作夔怜蚿，徒劳螟祝臝。
芥庵之心镜，渊珠光彻颗。
常时足欢娱，此日类坎轲。
乃能贞其颐，不为名利朶。
敲棋声落枰，哦诗气摧垜。
此外澹一视，泰山如草蓏。
未妨师孔孟，匪涉佛老惰。
汩余抱孤戆，匪惟絷庸琐。
涉世虽云阔，诣理犹未妥。
正性水下月，邪焰风中火。
因子当自强，朝闻夕死可。
和芥庵韵
作者：陈耆卿
朝代：宋

孟轲谈一本，孔子号无我。圣贤超警趣，不作流俗堕。故能贯堪舆，中立而不颇。黄冠宗无为，衲子只打坐。言若高峭甚，又与圣贤左。须于真实处，大海稳扶柁。须于疑似间，曲户牢著锁。世道震遂泥，人心履俱跛。竞作夔怜蚿，徒劳螟祝裸。芥庵之心镜，渊珠光彻颗。常时足欢娱，此日类坎轲。乃能贞其颐，不为名利朵。敲棋声落枰，哦诗气摧垛。此外澹一视，泰山如草蓏。未妨师孔孟，匪涉佛老惰。汩余抱孤戆，匪惟絷庸琐。涉世虽云阔，诣理犹未妥。正性水下月，邪焰风中火。因子当自强，朝闻夕死可。
和黄临海咏雪
作者：陈耆卿
朝代：宋
体裁：七言绝句

剪水纷纷扑面来，须臾洒满旧琼台。今年不用笺丹极，闻说金穰百室开。
咏史
作者：陈耆卿
朝代：宋

沛公家业本无能，休责渠曹不治生。看取帝王他日事，方知俗眼未分明。赤族诚非汉道洪，违时贾祸亦缘公。最怜老却从陈豨，不道先曾辟蒯通。
咏史·其一
作者：陈耆卿
朝代：宋
体裁：七言绝句

沛公家业本无能，休责渠曹不治生。看取帝王他日事，方知俗眼未分明。
咏史·其二
作者：陈耆卿
朝代：宋

赤族诚非汉道洪，违时贾祸亦缘公。最怜老却从陈豨，不道先曾辟蒯通。
咏史·其二
作者：陈耆卿
朝代：宋

赤族诚非汉道洪，违时贾祸亦缘公。
最怜老却从陈豨，不道先曾闢蒯通。
夜坐
作者：陈耆卿
朝代：宋
体裁：五言律诗

空庭杳已夜，孤坐悄无言。雨后山疑活，云中月欲吞。清愁难独遣，古意与谁论。听罢琴中操，呼童早闭门。
夷齐咏
作者：陈耆卿
朝代：宋
体裁：古风

商道昔波荡，周王网九围。二子如冥鸿，翩然独高飞。周粟固可耻，薇亦周之薇。云胡挟孤愤，了不悟众诽。天地有正气，日月无斜晖。惜哉权一字，谬误无已时。武德纣之虐，贤者诚知之。为欲扶此教，之死不愿违。吁嗟臣道薄，千载常凄其。欲上西山望，草际露未晞。
寿章参政
作者：陈耆卿
朝代：宋
体裁：七言律诗

声名早已压人寰，手握枢机鬓未斑。嘉会宛如鱼在水，远猷直放马归山。风生帷幄深沉处，春在边陲广莫间。闻说吴儿眠正熟，月明夜户不曾关。
挽王吉父知县
作者：陈耆卿
朝代：宋

不把升沉挂舌端，排空剑气逼人寒。
竟锄卉服功良易，及试花封事转难。
病骨欲从閒裏过，长身仍作梦中看。
醒庵文献知多少，一子雍容尚耐官。
挽王吉父知县
作者：陈耆卿
朝代：宋

不把升沉挂舌端，排空剑气逼人寒。竟锄卉服功良易，及试花封事转难。病骨欲从閒里过，长身仍作梦中看。醒庵文献知多少，一子雍容尚耐官。
挽陈知县
作者：陈耆卿
朝代：宋

为讯华亭鹤唳无，琴声断处客悲渠。
日边消息花争闹，露下光阴柳变疎。
未嘆子云新第宅，最怜定国旧门闾。
风檐读罢閒居赋，向后何人奉板舆。
挽陈知县
作者：陈耆卿
朝代：宋

为讯华亭鹤唳无，琴声断处客悲渠。日边消息花争闹，露下光阴柳变疏。未叹子云新第宅，最怜定国旧门闾。风檐读罢閒居赋，向后何人奉板舆。
春日书怀
作者：陈耆卿
朝代：宋

閒来情思浩无涯，徙倚东窗日未斜。乍雨乍晴莺唤柳，不寒不暖蝶穿花。读书有味慵拖杖，觅句新成自煮茶。未必贵游知此趣，乘除合付野人家。
春日书怀
作者：陈耆卿
朝代：宋

閒来情思浩无涯，徙倚东窗日未斜。
乍雨乍晴鶑唤柳，不寒不暖蝶穿花。
读书有味慵拖杖，觅句新成自煮茶。
未必贵游知此趣，乘除合付野人家。
梦林雪巢
作者：陈耆卿
朝代：宋
体裁：五言律诗

感旧空黄叶，经时又绿苔。未应天上去，犹解梦中来。雪亦本幻尔，巢今安在哉。淋浪诗万轴，花鸟自惊猜。
磨镜
作者：陈耆卿
朝代：宋

蠹蚀宁堪久，挂揩长恨迟。浮云手底尽，明月眼中移。鉴垢浑能治，心尘不解医。休云磨者贱，此是主人师。
磨镜
作者：陈耆卿
朝代：宋

蠹蚀宁堪久，挂揩长恨迟。
浮云手底尽，明月眼中移。
鑑垢浑能治，心尘不解医。
休云磨者贱，此是主人师。
种菊
作者：陈耆卿
朝代：宋

手种黄金花，摩挱待其成。
朝来风雨过，万彙秋竛竮。
起问花知不，独立常亭亭。
尝于清霜下，退然得此生。
南山与东篱，我亦学渊明。
久落尘网中，问花花不譍。
种菊
作者：陈耆卿
朝代：宋

手种黄金花，摩挲待其成。朝来风雨过，万汇秋竛竮。起问花知不，独立常亭亭。尝于清霜下，退然得此生。南山与东篱，我亦学渊明。久落尘网中，问花花不应。
种麦
作者：陈耆卿
朝代：宋

新谷未升陈谷罄，宵人托麦以为命。今年种麦如去年，去年满屋今空田。吁嗟皇天毋乃戾，去年浙右当死岁。湘中死寇淮死兵，留得东州仅旒缀。只今艰食遽如斯，岂是造化有乘除。我无一语活四海，对之泣下徒沾裾。催租官吏如束湿，里正打门急复急。眼中安得豳风图，绘出麦田蓑与笠。
种麦
作者：陈耆卿
朝代：宋

新谷未升陈谷罄，宵人托麦以为命。
今年种麦如去年，去年满屋今空田。
吁嗟皇天毋乃戾，去年浙右当死岁。
湘中死寇淮死兵，留得东州仅旒缀。
只今艰食遽如斯，岂是造化有乘除。
我无一语活四海，对之泣下徒霑裾。
催租官吏如束湿，里正打门急復急。
眼中安得豳风图，绘出麦田蓑与笠。
访赵公戴
作者：陈耆卿
朝代：宋

西原仙境即西山，流水桃花隔世间。自笑重来湖海客，红尘惹到白云关。
访赵公戴
作者：陈耆卿
朝代：宋

西原僊境即西山，流水桃花隔世间。
自笑重来湖海客，红尘惹到白云关。
读商君传二首
作者：陈耆卿
朝代：宋

大信之信本不约，至诚之诚乃如神。欲识唐虞感通处，泊然无物自相亲。计事应须远作程，快心多酿后灾成。遁来关下无人舍，正为商君法太行。
读商君传二首·其一
作者：陈耆卿
朝代：宋
体裁：古风

大信之信本不约，至诚之诚乃如神。欲识唐虞感通处，泊然无物自相亲。
读商君传二首·其二
作者：陈耆卿
朝代：宋
体裁：古风

计事应须远作程，快心多酿后灾成。遁来关下无人舍，正为商君法太行。
读经口占
作者：陈耆卿
朝代：宋
体裁：古风

盘诰通凡民，风雅出贱隶。后世诸老生，怀疑以没世。喧呶挟训诂，洋溢满天地。多闻岂无取，大义恐憔悴。譬彼医之工，用药不相比。未足以愈病，或者反致祟。我欲刊众讹，引之于平易。当世无圣人，谁其哀此志。
过龙潭澳
作者：陈耆卿
朝代：宋
体裁：五言律诗

久阔松楸信，因为龙澳来。四山黄恋叶，一水绿澄苔。地旷樵声出，天寒雁影回。无人且无酒，清坐兴悠哉。
送叶子春赴官慈溪
作者：陈耆卿
朝代：宋

眼边英气郁嵯峨，甫及同堂奈别何。正以簿书观道力，且于言动卜天和。圣门克己勤登岸，后学褆身感逝波。三载归来话新益，梅花仍向腊前多。
送叶子春赴官慈溪
作者：陈耆卿
朝代：宋

眼边英气鬰嵯峨，甫及同堂奈别何。
正以簿书观道力，且于言动卜天和。
圣门克己勤登岸，后学褆身感逝波。
三载归来话新益，梅花仍向腊前多。
閒居杂兴六首
作者：陈耆卿
朝代：宋

万化逐流水，一往不复回。昨日栏中花，今晨安在哉。焚香心如冰，未受寒暑催。赠花以片言，自落还自开。稷契不明经，伊傅不决科。方册镌勋名，千古光不磨。百年等一死，自立须嵯峨。啾啾候虫鸣，辛苦如之何。墙西几筼筜，我昔手所种。年来饱风露，锦绷纷错综。种善如种竹，此语合擎诵。眇然方寸间，仁不可胜用。我不学楚人，滋兰以自馥。亦未羡东陵，种瓜以混俗。富贵自有时，贫贱宁可欲。达则济四海，穷则独善足。狂飙捲春去，永日送夏来。天地一剧戏，役人如婴孩。借使长青春，人生能几回。仰羡松心坚，雪里常崔嵬。炉烟上疏棂，闭户白日静。尧舜亦人耳，万善吾所性。纸上空支离，言外独辉映。一笑千载宽，此乐无终竟。
閒居杂兴六首·其一
作者：陈耆卿
朝代：宋

万化逐流水，一往不复回。昨日栏中花，今晨安在哉。焚香心如冰，未受寒暑催。赠花以片言，自落还自开。
閒居杂兴六首·其一
作者：陈耆卿
朝代：宋

万化逐流水，一往不復回。
昨日栏中花，今晨安在哉。
焚香心如冰，未受寒暑催。
赠花以片言，自落还自开。
閒居杂兴六首·其三
作者：陈耆卿
朝代：宋

墙西几筼筜，我昔手所种。年来饱风露，锦绷纷错综。种善如种竹，此语合擎诵。眇然方寸间，仁不可胜用。
閒居杂兴六首·其三
作者：陈耆卿
朝代：宋

墙西几篔筜，我昔手所种。
年来饱风露，锦綳纷错综。
种善如种竹，此语合擎诵。
眇然方寸间，仁不可胜用。
閒居杂兴六首·其二
作者：陈耆卿
朝代：宋
体裁：古风

稷契不明经，伊傅不决科。方册镌勋名，千古光不磨。百年等一死，自立须嵯峨。啾啾候虫鸣，辛苦如之何。
閒居杂兴六首·其五
作者：陈耆卿
朝代：宋

狂飙捲春去，永日送夏来。
天地一剧戏，役人如婴孩。
借使长青春，人生能几回。
仰羡松心坚，雪裏常崔嵬。
閒居杂兴六首·其五
作者：陈耆卿
朝代：宋

狂飙捲春去，永日送夏来。天地一剧戏，役人如婴孩。借使长青春，人生能几回。仰羡松心坚，雪里常崔嵬。
閒居杂兴六首·其六
作者：陈耆卿
朝代：宋

炉烟上疎櫺，闭户白日静。
尧舜亦人耳，万善吾所性。
纸上空支离，言外独辉映。
一笑千载宽，此乐无终竟。
閒居杂兴六首·其六
作者：陈耆卿
朝代：宋

炉烟上疏棂，闭户白日静。尧舜亦人耳，万善吾所性。纸上空支离，言外独辉映。一笑千载宽，此乐无终竟。
閒居杂兴六首·其四
作者：陈耆卿
朝代：宋
体裁：古风

我不学楚人，滋兰以自馥。亦未羡东陵，种瓜以混俗。富贵自有时，贫贱宁可欲。达则济四海，穷则独善足。
闻湖寇
作者：陈耆卿
朝代：宋
体裁：七言律诗

淮上兵戈血染川，浙河饿莩骨盈船。又闻寇盗湖南起，不觉迟回夜半眠。食肉贵人无恙否，剥肤巧吏尚依然。吾皇圣德如天大，谁采吾言作奏篇。
题汤正仲墨梅
作者：陈耆卿
朝代：宋

閒庵笔底回三春，平生爱为梅写真。只今龙钟已八十，双瞳挟电摇青旻。芒鞋辙迹半天下，学语儿曹读君画。孤根踞铁几经年，转作平梢月倒挂。我家破屋同蜗牛，素壁悬来春复秋。试携纤练觅天巧，门外观者何其稠。真花著雪苔枝丑，君为描摸应添瘦。朝开暮落春不留，岂若墨本堪不朽。临风静玩意趣长，何当烂熳挥满床。孤山老人醉中见，便欲信手赋暗香。
题汤正仲墨梅
作者：陈耆卿
朝代：宋

閒庵笔底回三春，平生爱为梅写真。
只今龙钟已八十，双瞳挟电摇青旻。
芒鞋辙迹半天下，学语儿曹读君画。
孤根踞铁几经年，转作平梢月倒挂。
我家破屋同蜗牛，素壁悬来春復秋。
试携纤练觅天巧，门外观者何其稠。
真花着雪苔枝丑，君为描摸应添瘦。
朝开暮落春不留，岂若墨本堪不朽。
临风静玩意趣长，何当烂熳挥满床。
孤山老人醉中见，便欲信手赋暗香。
鹧鸪天 其二 再赋
作者：陈耆卿
朝代：宋
体裁：词

艳朵珍丛间舞衣。蹴毬场外打红围。小舆穿入花深处，且住簪花醉一卮。秋欲尽，最怜伊。江梅未破菊离披。情知不与韶华竞，回首西风怨阿谁。
鹧鸪天·艳朵珍丛间舞衣
作者：陈耆卿
朝代：宋
体裁：词

艳朵珍丛间舞衣。蹴球场外打红围。小舆穿入花深处，且住簪花醉一卮。秋欲尽，最怜伊。江梅未破菊离披。情知不与韶华竞，回首西风怨阿谁。
鹧鸪天·莫惜花前泥酒壶
作者：陈耆卿
朝代：宋
体裁：词

莫惜花前泥酒壶。沙场千步锦平铺。将军闲试临边手，按出吴宫小阵图。清露里，晓霜馀。娇红淡白更怜渠。人间落木萧萧下，独倚秋江画不如。
集趣轩
作者：陈聿
朝代：宋

宇宙同无穷，景物各有趣。
心目要领略，未始为细故。
山僧彻障蔽，便得江山助。
远迩入盼睐，左右供指雇。
千容与万态，不约相与遇。
何须更登眺，便可休杖履。
一览既无余，怀抱良以悟。
欲图无妙笔，欲咏无奇句。
聊为揭佳名，於焉赏心寓。
集趣轩
作者：陈聿
朝代：宋

宇宙同无穷，景物各有趣。
心目要领略，未始为细故。
山僧彻障蔽，便得江山助。
远迩入盼睐，左右供指顾。
千容与万态，不约相与遇。
何须更登眺，便可休杖屦。
一览既无余，怀抱良以悟。
欲图无妙笔，欲咏无奇句。
聊为揭佳名，于焉赏心寓。
集趣轩
作者：陈聿
朝代：宋

宇宙同无穷，景物各有趣。心目要领略，未始为细故。山僧彻障蔽，便得江山助。远迩入盼睐，左右供指顾。千容与万态，不约相与遇。何须更登眺，便可休杖屦。一览既无馀，怀抱良以悟。欲图无妙笔，欲咏无奇句。聊为揭佳名，于焉赏心寓。
七星杉
作者：陈肃
朝代：宋
体裁：古风

峭石七星杉，凌云势森耸。月照林影寒，风起龙势动。高低松桧枝，环如众星拱。
东华门观百寮侍朝
作者：陈肃
朝代：宋

重城流月影，飞阙动霞光。度柳分龙队，穿花列雁行。佩连都尉粉，衣染令君香。忽听传呼永，催班入建章。
半山亭
作者：陈肃
朝代：宋

蹑屐上高山，亭在半山侧。猿鸟戏层台，烟霞含秀色。复知名利心，到此堪俱息。
半山亭
作者：陈肃
朝代：宋

蹑屐上高山，亭在半山侧。
猿鸟戏层台，烟霞含秀色。
復知名利心，到此堪俱息。
和许集贤春夜寓直
作者：陈肃
朝代：宋

通籍趋香署，分曹隶锁闱。金泥疏奏简，珠检蕴朝衣。竹静怜钟迥，花深觉漏微。绛河低绮缀，绀斗入罗帏。薄梦先鸡发，闲情信马归。幸因披艳藻，谬用接清辉。
寄上元韩少府
作者：陈肃
朝代：宋

借问为仙吏，幽怀定若何。江声云外急，山色雨馀多。小市金陵酒，遗宫玉树歌。好乘巴马子，閒踏落花过。
恩制寒食赐百僚宴罢遂幸长公主宅
作者：陈肃
朝代：宋

桃花明玉涧，柳叶暗金堤。绿锦呈调马，朱丝表斗鸡。筵开同日永，乐奏与云齐。更问平阳第，还过小苑西。
投龙潭
作者：陈肃
朝代：宋

流瀑落深潭，叠响如惊雷。跳波夹乱石，突兀寒如堆。潭上片云起，千山风雨来。
投龙潭
作者：陈肃
朝代：宋

流瀑落深潭，迭响如惊雷。
跳波夹乱石，突兀寒如堆。
潭上片云起，千山风雨来。
杂兴五首
作者：陈肃
朝代：宋

黄帝作弓剑，一战擒蚩尤。张乐洞庭野，炼玉昆崙丘。白日乘紫云，飘飘谢诸侯。如何桥山下，高冢悲千秋。长安有高第，云是金张家。朱门映绿水，弱柳啼春鸦。晓合列侯马，暮多名主车。可怜歌舞月，空照玉梁斜。驱车洛东北，遥望首阳山。昔有两兄弟，采薇于其间。我愿从之游，孰云不可攀。踌躇日将暮，感此空忘还。生长宛叶间，廓落不事家。结托刘文叔，调笑阴丽华。还沽舂陵酒，更赏河阳花。兴阑聊骋望，纷纷龙虎霞。妾住雕阴东，君去渔阳北。唯有别时草，依依满行迹。不忍行迹没，扫尽还更碧。君情如妾意，缠绵无终极。
杂兴五首·其一
作者：陈肃
朝代：宋

黄帝作弓剑，一战擒蚩尤。张乐洞庭野，炼玉昆崙丘。白日乘紫云，飘飘谢诸侯。如何桥山下，高冢悲千秋。
杂兴五首·其三
作者：陈肃
朝代：宋

驱车洛东北，遥望首阳山。昔有两兄弟，采薇于其间。我愿从之游，孰云不可攀。踌躇日将暮，感此空忘还。
杂兴五首·其二
作者：陈肃
朝代：宋

长安有高第，云是金张家。朱门映绿水，弱柳啼春鸦。晓合列侯马，暮多名主车。可怜歌舞月，空照玉梁斜。
杂兴五首·其五
作者：陈肃
朝代：宋

妾住雕阴东，君去渔阳北。唯有别时草，依依满行迹。不忍行迹没，扫尽还更碧。君情如妾意，缠绵无终极。
杂兴五首·其四
作者：陈肃
朝代：宋

生长宛叶间，廓落不事家。结托刘文叔，调笑阴丽华。还沽舂陵酒，更赏河阳花。兴阑聊骋望，纷纷龙虎霞。
桃源洞
作者：陈肃
朝代：宋
体裁：古风

轻烟绿满溪，夭桃红夹岸。春风吹百花，香逐春风散。花落与花开，年光不知换。
流水池
作者：陈肃
朝代：宋
体裁：古风

积水环巨石，石面如砥平。当知达者心，来此浮杯觥。酒中有贤圣，常愿娱闲情。
瀑布泉
作者：陈肃
朝代：宋

山高激迅湍，清振林下响。飞雪溅千岩，白虹垂万丈。来此坐移时，森然毛发爽。
瀑布泉
作者：陈肃
朝代：宋

山高激迅湍，清振林下响。
飞雪溅千岩，白虹垂万丈。
来此坐移时，森然毛髪爽。
相逢行
作者：陈肃
朝代：宋

吴王城上啼春鸦，吴王宫前多落花。粉翠三千掩佳丽，珠貂十万歇豪奢。昔余好游钱唐里，亦复结客来吴市。炙鱼插匕嗟盗雄，下马投金想公子。浩歌长啸出阊门，逢君意气在一言。解余芙蓉之宝剑，劝君葡萄之玉尊。余从山东入燕赵，身历河阳抵丰镐。当时然诺激肺肝，今日还过尽怀抱。风尘澒洞生干戈，世上英雄本不多。男儿慎勿忧富贵，富贵逼人将奈何！
碧莲池
作者：陈肃
朝代：宋
体裁：古风

爱此东南池，澄湛通泉脉。昔日碧莲根，香英今变白。颜色本神仙，霞衣无定格。
答张翰林扈驾还京
作者：陈肃
朝代：宋

羽林环紫盖，玄武飒黄旗。大校长杨猎，重修好畤祠。云生三秀草，风动万年枝。想得张供奉，还多应诏诗。
蔡经宅
作者：陈肃
朝代：宋
体裁：古风

岩扉生翠霭，石壁凌朱霞。草木状多怪，鸾鹤归如家。谁嫌狡狯心，满地投丹砂。
轻薄篇
作者：陈肃
朝代：宋

华驹细犊小香车，城南陌上问倡家。倡家窈窕可怜妾，石榴裙裾飞蛱蝶。零陵酒熟正宜尝，娇歌一曲双断肠。敛笑含颦背花烛，眼意拂君君暂宿。
送董副枢镇益都
作者：陈肃
朝代：宋

□毂选才雄，分符寄总戎。铙箫惊海上，旌节耀山东。百将乘黄道，三军出绛宫。营开知偃月，阵转识偏风。龙跃莲花剑，乌号棘竹弓。旄头天苑凿，毙齿地隅空。奏凯青春外，飞书白昼中。谁当采金石，愿纪太平功。
送蒲御史往荆南
作者：陈肃
朝代：宋

怅望荆南道，飘然忽去群。云随骢马色，花学绣衣纹。过峡思神女，逢滩问使君。王程归有限，应未落春分。
闻康给事禁中寓直因寄
作者：陈肃
朝代：宋

重惭长乐注，曲馆建章通。户裛金仙露，窗含玉女风。浓香千绪茧，华烛五文虹。顾此清宵兴，遥怜谁与同？
题邹忠公墓
作者：陈肃
朝代：宋

凤凰戾朝阳，和鸣太平瑞。百鸟从喧啾，葳蕤赤霄逝。昔者邹忠公，天质蕴纯粹。苕华玉树春，秀映层城丽。融贯河南学，会要慎独际。出身职俎豆，淮颍风流思。臧否谥法解，謇谔补衮议。君王正年少，恩爱竞陈卫。长门生秋草，寂寞金屋闭。时闻昭阳间，车音杂歌吹。朝方降鸿册，暮已奏封事。宛转陈正始，社稷宗庙计。权臣肆谗毒，抵罪窜荒裔。芦箫送铜鼓，笑语见魑魅。秦陵嘶石马，明堂更宝位。徘徊趋魏阙，感激俯宸陛。至尊重叹奖，再俾司献替。简严起居作，弘雅丝纶制。戎曹羽书静，铨部瑰材萃。嵯峨蓬莱阁，日月近清秘。一麾出江左，慷慨怀古意。长啸新亭赏，爽挹龙虎气。菱香藕花净，画舫西湖舣。遂为禹穴游，复上越台憩。安知向焚稿，兹乃致奸伪。湘流湛凝碧，衡岳郁积翠。岂无酃酒美，忧国不成醉。南过苍梧野，陈祠有虞帝。回首九疑云，潸然为悲涕。及承内迁命，沉痾困炎疠。首丘竟落落，褒赠中兴惠。唯馀孤坟在，岁久尽颓废。黄棘何榛榛，白杨亦翳翳。卓哉谢君子，衰俗振高谊。言诸两郡守，率众共营置。周垣龟甲齐，修表螭头伟。银榜倒薤题，琰刻逸藻记。庶几永终古，凯式于后世。
白日吟
作者：陈自修
朝代：宋

白日不我待，志士心悲伤。功业一无就，双鬓镜中苍。古人有遗训，日进期无疆。读尽天下书，拄腹复撑肠。谈笑折强虏，风尘靖四方。收复旧版宇，万国来梯航。爵禄安可羁，高蹈从子房。兹事属吾辈，终夜不能忘。
白日吟
作者：陈自修
朝代：宋

白日不我待，志士心悲伤。
功业一无就，双鬓镜中苍。
古人有遗训，日进期无疆。
读尽天下书，拄腹復撑肠。
谈笑折强虏，风尘靖四方。
收復旧版宇，万国来梯航。
爵禄安可羁，高蹈从子房。
兹事属吾辈，终夜不能忘。
呈方达斋
作者：陈自新
朝代：宋
体裁：古风

端平谏臣心似铁，忠肝落�天地悦。罗浮山下种梅花，独倚西窗看晴雪。古来老凤生鸾儿，锦云两翼星斗披。朝浴春风芹藻池，夜眠凉月槐杏枝。君不见丹山一溪水，化作春阳时雨飞。千门教渴不苦早，木草润泽生华辉。方达斋，真吾师。薰风吹我面皋比，兑使青灯照雨思。
呈蔡府判
作者：陈自新
朝代：宋
体裁：七言律诗

东风一夜拂清寰，如许文明治象还。万古乾坤一东鲁，七闽日月两西山。寒梅寂寂春华丽，乔木森森古意间。独奏瑶琴生客恨，有谁隔月听潺湲。
坐叹
作者：陈自新
朝代：宋

琴声意似泉声淡，剑气威如霜气雄。世事关心忧不寐，萧萧白发月明中。
坐叹
作者：陈自新
朝代：宋

琴声意似泉声淡，剑气威如霜气雄。
世事关心忧不寐，萧萧白髪月明中。
栖云龙潭
作者：陈自新
朝代：宋

石刻仙潭神笔题，我来观感仰灵祠。
千年墨浸东风裏，一掬吟魂秋水湄。
日暖香生起鸾凤，月明影动舞蛟螭。
飞鸾白鹤俱王土，底事人家尽黍离。
栖云龙潭
作者：陈自新
朝代：宋

石刻仙潭神笔题，我来观感仰灵祠。千年墨浸东风里，一掬吟魂秋水湄。日暖香生起鸾凤，月明影动舞蛟螭。飞鸾白鹤俱王土，底事人家尽黍离。
瑞迹山
作者：陈自新
朝代：宋
体裁：七言绝句

雨过山溪生虎迹，云归岩洞长龙威。烟钟古寺敲残日，樵笛一声江鸟飞。
瑞龙寺
作者：陈自新
朝代：宋

寺外寒流玉一泓，白云如练挂危层。青山绕屋柴门掩，只见梅花不见僧。
瑞龙寺
作者：陈自新
朝代：宋

寺外寒流玉一泓，白云如练挂危层。
青山遶屋柴门掩，只见梅花不见僧。
舞剑歌
作者：陈自新
朝代：宋
体裁：古风

晓骑白鹤入沧海，手携青龙浴寒水。背负河图天地文，或变或化疑神鬼。始对双鸾出林坰，终与孤鹤翔风坠。翩翩又在瑶池间，戏与群仙买欢醉。青龙顾我浩气疲，欲假明月横波睡。我亦假之一霎间，径然飞去天牛间。千呼万唤不肯下，且吐风雨飞漫漫。
金峰寺
作者：陈自新
朝代：宋
体裁：七言绝句

金峰寺外望蓝桥，只尺溪山路许遥。世事昏人心似醉，倚栏无计遣愁消。
普惠院劝农
作者：陈致一
朝代：宋
体裁：七言绝句

青麻幪幪近人长，小麦青青大麦黄。令尹出郊闻好语，春来喜有半年粮。
万杉院仁宗御书寺额
作者：陈舜俞
朝代：宋

银鈎金榜佛家园，屐齿初来骨髪寒。
天上星辰留翰墨，人閒陵寝閟衣冠。
虬龙拥护神如在，云雾遮藏色未干。
四十二年蒙雨露，草茅犹解泣汍澜。
万杉院仁宗御书寺额
作者：陈舜俞
朝代：宋

银钩金榜佛家园，屐齿初来骨发寒。天上星辰留翰墨，人閒陵寝閟衣冠。虬龙拥护神如在，云雾遮藏色未乾。四十二年蒙雨露，草茅犹解泣汍澜。
三峡桥
作者：陈舜俞
朝代：宋
体裁：古风

银河源源天上流，新秋织女望牵牛。洪波欲渡渡不得，以鹊为桥诚拙谋。胡不见庐山三峡水，此源亦接明河底。擘崖裂嶂何其雄，崩雷泄云势披靡。飞鸟难过虎豹愁，四时白云吹不收。烛龙此地无行迹，六月游子披貂裘。谁将巨斧凿大石，突兀长桥跨苍壁。行车走马安如山，下视龙门任淙激。寄言牛女勿相疑，地下神工犹更奇。唤取河边作桥栋，一年不必一佳期。
上方僧京师识面短句二首
作者：陈舜俞
朝代：宋

乱云峰顶紫田翁，二十年前辇寺逢。怪我无成头白早，千金散尽学屠龙。老僧曾住日边寺，惯识金鞍马上人。云外不知人易老，从头相问尽埃尘。